Jordskælv, tsunami og et sprængt atomkraftværk: 10 år efter katastrofen er Fukushima stadig radioaktivt | Teknologi | DR\nJordskælv, tsunami og et sprængt atomkraftværk: 10 år efter katastrofen er Fukushima stadig radioaktivt\nKatastrofen i 2011 har tvunget den japanske atomkraft i knæ og defineret måden, man sikrer kraftværker på i dag.\nFor præcis ti år siden rystede et gigantisk jordskælv Japan.\nDet værste i landets historie.\nSkælvet målte 9,0 på Richterskalaen og skabte en flodbølge på mere end ti meters højde, som tre timer senere skyllede ind over land og ødelagde alt på sin vej.\nRichterskalaen er opkaldt efter den berømte seismolog Charles F. Richter. Det er en logaritmisk skala. Det betyder, at et jordskælv, som måler 6 på richterskalaen, er ti gange så kraftigt som et jordskælv, der måler 5 på skalaen.\n4: Mærkes af næsten alle og f.eks. falder løst puds ned.\nDet kraftigste jordskælv, man nogensinde har målt, ramte Chile i 1960. Det var på 9,5.\nKilde: GEUS og DMI\nHuse blev jævnet med jorden, træer blev hevet op ved roden, og biler sejlede gennem gaderne, som var de lavet af papir.\nMere end 15.000 mennesker mistede livet under naturkatastrofen. 6000 kom alvorligt til skade.\nFlodbølgen hærgede primært den japanske østkyst, hvor blandt andet atomkraftværket Fukushima Daiichi ligger.\nAtomkraftværkets placering blev skelsættende for hele katastrofen.\nJordskælvet afskar i første omgang strømmen til kraftværket, og kort tid efter oversvømmede flodbølgen de nødgeneratorer, som holdt atomreaktorerne stabile.\nSikkerheden på kraftværket var ikke gearet til en tsunami af den størrelse, og derfor stod man pludselig med en situation, som var ude af kontrol, fortæller Bent Lauritzen, som er sektionsleder på Institut for Fysik på DTU.\n- Uden strøm kan du ikke køle reaktoren ned i sådan et kraftværk. Den proces, som foregår i en atomreaktor, skaber en masse restvarme, som får trykket i den til at stige. Til sidst bliver trykket for højt og gasser slipper ud i bygningen, som ender med at eksplodere. Det førte til flere udslip af radioaktive materialer, som både forurenede naturen, byer i området omkring kraftværket og dele af Stillehavet.\nJapanske soldater leder efter overlevne mellem murbrokker og smadrede biler. I alt mistede omkring 15.000 mennesker livet som følge af jordskælvet og flodbølgen i 2011. (Foto: MIKE CLARKE)\nJordskælv og tsunami i Japan, marts 2011. Flere uger efter katastrofen lå vandmasserne stadigvæk som en tyk dyne i mange japanske byer. (Foto: Kreutzmann Nanna)\nDen ti meter høje tsunami rev alt med sig på sin vej og efterlod hele byer i ruiner. (Foto: Yasuyoshi CHIBA)\nTræer blev flået op med rode, huse blev smadret, og store dele af den japanske østkyst lå i lang tid dækket af vand. (Foto: Yasuyoshi CHIBA)\nTusindvis af japanere kunne forfærdede se til, mens deres hjem skyllede væk, og deres byer lå under vand, efter flodbølgen ramte den 11. marts 2011. (Foto: Keiichi Noda)\nFukushima-udslippet skabte stor frygt\nJapan er meget udsat for naturkatastrofer, fordi landet ligger over et såkaldt tektonisk brændpunkt.\nJorden består af flere tektoniske plader, der hele tiden bevæger sig. Når de trækker sig fra hinanden, kan de skabe jordskælv, og når de støder ind i hinanden, kan de skabe vulkaner.\nTre af pladerne mødes under Japan, og dén aktivitet skaber de mange jordskælv, der rammer landet hvert eneste år.\nMen selvom jordskælvet og tsunamien i 2011 var de værste i Japans historie, var det ulykken ved atomkraftværket i Fukushima, som efterlod japanerne i en usikker situation.\nDet fortæller Annette Skovsted Hansen, som er lektor på Aarhus Universitet og forsker i japansk historie.\n- Selvom de to naturkatastrofer var enormt voldsomme, var det stadigvæk hændelser, som japanerne havde været igennem før. Nedsmeltningen af Fukushima-kraftværket var derimod en ukendt situation, som skabte stor usikkerhed og frygt. Især med tanke på de to atombomber under 2. verdenskrig, hvor japanerne på egen krop mærkede, hvad radioaktivitet kan gøre.\nDen usikre situation med kraftværket medførte store evakueringer og efterlod lokalbefolkningen i total uvished, fortæller Annette Skovsted Hansen.\n- Op mod 200.000 mennesker var nødsaget til at evakuere til nødlejre. De vidste ikke, om de allerede havde været udsat for farlig stråling, eller hvornår de igen kunne vende tilbage til deres hjem. Sådan var det faktisk i mange år for en stor del af dem.\nDet radioaktive udslip ved Fukushima-kraftværket er det næststørste nogensinde. Kun overgået af ulykken i Tjernobyl i 1986.\nFukushima-ulykken var især skræmmende, fordi kraftværket tilhørte den moderne generation, hvor sikkerheden var forbedret meget, siger Bent Lauritzen.\n- Det var egentlig ikke meningen, at denne type udslip skulle kunne ske på et anlæg som Fukushima. Det rystede mange, at det kunne gå så galt i den type reaktor.\nFukushima Daiichi set fra oven, dagen efter tsunamien ramte. Røg stiger op fra en sprængt reaktor. Diger, som skulle have holdt flodbølgen ude, er helt oversvømmet. (Foto: Maxar Technologies © Scanpix)\nSådan så det ud, da en af reaktorerne på Fukushima-kraftværket sprang i luften. (Foto: Anonymous)\nReaktoren på billedet sprang i luften, da overophedning førte til et så højt tryk, at gasser slap ud og medførte en eksplosion. (Foto: Issei kato © Scanpix)\nAtomkraftværket er stadigvæk meget radioaktivt her 10 år efter ulykken. Instrumentet på billedet er en geigertæller, som bruges til at måle mængden af radioaktive partikler i luften. (Foto: SAKURA MURAKAMI © Scanpix)\nOmrådet omkring atomkraftværket er i gang med at blive renset op efter forureningen. Vand og jord, som har været i kontakt med radioaktivt materiale, bliver lige nu opbevaret i store tanke som dem på billedet. (Foto: SAKURA MURAKAMI © Scanpix)\nUlykken har ændret atomkraftværker globalt\nUdslippet fra Fukushima-kraftværket fik i høj grad rusket op i debatten om atomkraftværker.\nDe store konsekvenser, som ulykken medførte for lokalbefolkningen og den omkringliggende natur, fik hele verden til at spærre øjnene op.\nOg da de først var åbne, rettede øjnene sig mod én særlig ting, fortæller Bent Lauritzen.\n- Efter Fukushima kom fokus udelukkende til at være på sikkerhed. Alle begyndte at arbejde på at udvikle en ny generation af atomkraftværker, hvor ulykker ikke får så store konsekvenser, som de gjorde i Japan.\nSamtidigt skærpede mange lande kravene til sikkerhed på deres atomkraftværker.\nNogle besluttede endda at søge væk fra den type energi.\nBlandt andet i Tyskland, hvor Fukushima-ulykken endte med at fremskynde en nedlukning af landets atomkraftværker.\nI dag er arbejdet med at bygge sikre atomkraftværker stadigvæk undervejs, fortæller Bent Lauritzen.\n- De reaktorer, som bygges i dag, tager udgangspunkt i den samme teknologi som dem i Fukushima, men sikkerheden er øget markant. Det, man arbejder på, er, at kraftværkerne skal kunne klare sig selv i længere tid uden menneskelig indblanding, hvis noget skulle gå galt. På længere sigt tror jeg på, at vi kan bygge dem sådan, at en ulykke ikke vil påvirke omgivelserne, men kun selve værket, siger han.\nI anledning af 10-året for katastrofen ved Fukushima-kraftværket har der i de seneste dage været anti-atomkraft demonstrationer i blandt andet Tokyo. (Foto: kim Kyung-Hoon © Scanpix)\nAtomkraft i Japan døde formentlig i 2011\nEfter ulykken lukkede samtlige atomkraftværker i Japan ned.\nI alt gjaldt det 54 reaktorer fordelt på de japanske kraftværker, og der blev stillet stramme krav til øget sikkerhed, hvis de skulle have lov til at genåbne.\nKrav,som i høj grad har sendt den japanske atomkraft i knæ, fortæller Raymond Yamamoto, som er lektor på Aarhus Universitet og forsker i japansk politik.\n- På nuværende tidspunkt er kun ni af reaktorerne godkendt til igen at være aktive. Fem af dem er ikke engang kommet i tilbage i drift, fordi de stadigvæk kæmper med juridiske udfordringer.\nUlykken på Fukushima-kraftværket skabte stor skepsis omkring atomkraft i den japanske befolkning.\nSamtidig ændrede det en meget stærk tradition for lobbyisme, som i mange år havde sørget for, at atomkraft blev prioriteret højt, fortæller Raymond Yamamoto.\n- Der har i mange år været en stærk gruppe af virksomheder og organisationer, som har sørget for, at atomkraften havde en central position i Japan. De strukturer blev flået fra hinanden, da ulykken i Fukushima skete, og det åbner muligheden for at introducere andre energiformer, siger han.\nAtomkraft dækkede før 2011 omkring 30 procent af Japans elforbrug. I dag er det tal omkring syv procent.\nMed kombinationen af de strenge genåbningskrav, skepsis i befolkningen og en voksende interesse for vedvarende energi fra vindmøller og solceller får atomkraftværkerne en svær vej tilbage, siger Raymond Yamamoto.\n- Industrien i Japan har en meget vigtig stemme i japansk politik, og de seneste år har virksomhederne i høj grad efterspurgt vedvarende energi fra for eksempel vindmøller. Der er stadigvæk fortalere for a-kraft i Japan, men meget tyder på, at det snart bliver helt udkonkurreret, siger han\nDet er i beholdere som dem på billedet, at forurenet jord og vand fra Fukushima-anlægget opbevares.REUTERS/Sakura Murakami (Foto: SAKURA MURAKAMI © Scanpix)\nOprydningen kommer til at tage yderligere 30 år\nDer er gået 10 år, siden katastrofen ramte atomkraftværket i Fukushima.\nLige siden har oprydningsarbejdet været i gang, men det går relativt langsomt.\nProcessen er meget kompleks og rummer store udfordringer, fortæller Bent Lauritzen.\n- Det er nogle store landområder, som skal renses op efter sådan en ulykke. Det radioaktive materiale, som slap ud af reaktoren, har man været i gang med at ’samle op’. Inde omkring selve reaktorerne er mange af kræfterne blevet brugt på at indkapsle det radioaktive materiale, for at det ikke skal sive ned i grundvandet, siger han.\nDerfor er der stadigvæk meget lang vej igen, før oprydningen efter katastrofen når sin ende.\nDe japanske myndigheder anslår selv, at det vil tage mindst 30 år at blive helt færdige.\nEn tidshorisont, som i høj grad er baseret på to ting, siger Bent Lauritzen.\n- Først og fremmest er det meget svært at komme i nærheden af reaktorerne på grund af strålingen. Derudover ligger der en kæmpestor udfordring i, hvad man skal gøre med det radioaktive materiale, når man har ’samlet det op’. Lige nu ligger forurenet vand og jord i store tanke uden nogen egentlig plan.\nI en rapport vurderer FN's videnskabelige komité for effekterne af radioaktiv stråling (UNSCEAR), at der ikke er helbredskonsekvenser for lokalbefolkningen, som direkte kan tilskrives katastrofen ved Fukushima Daiichi.


Holbæk Drama College En bro mellem barndom og voksen En bro mellem muligheden og realiseringen En bro mellem tanke og handling En bro mellem det - PDF\nDownload "Holbæk Drama College En bro mellem barndom og voksen En bro mellem muligheden og realiseringen En bro mellem tanke og handling En bro mellem det"\n1 Holbæk Drama College En bro mellem barndom og voksen En bro mellem muligheden og realiseringen En bro mellem tanke og handling En bro mellem det kunstneriske amatørarbejde og det professionelle teaterarbejde.\n2 FØRSTE ÅRS UNDERVISNING FYSISK GRUNDTRÆNING OG DANS Woods Undervisere: Forskellige undervisere Periode: Hele året opstart (opstart 21. august) 2 timer om ugen Sted: Woods SKUESPILLERENS VÆRKSTED 1 Hos Woods vil alle elever på Holbæk Drama College bliver trænet i smidighed samt dans. Det betyder, at I skal have yoga én gang om ugen samt undervises i en bestemt type dans på et andet tidspunkt. Hvilken type dans I skal gå til vil blive afgjort ved en prøve foretaget af Woods. I vil således ikke nødvendigvis følge jeres holdkammerater, da I kan have forskellige behov i jeres udvikling. Teaterleg og teambuilding Undervisere: Robert Parr & Henrik Steen Larsen Periode: 18. august 10. september (uge 34-37) Tirsdag og torsdag kl. 15:30 19:00 Sted: Teatret Fair Play I denne workshop vil der være fokus på at få jer til at føle jer mere sikre og spille jer sammen som gruppe. Vi starter med det legprægede og bevæger os stadig mere i retning af spillet. I skal også i gang med mentorsamtaler og porteføljeskrivning. Skuespilleren og nærværet Undervisere: Brian Kristensen og Kristoffer Møller Hansen Periode: 15. september 8. oktober (uge 38-41) Tirsdag og torsdag kl. 15:30 19:00 Sted: Holbæk Teater Det allervigtigste for en skuespiller er måske at være nærværende på scenen. I dette forløb vil I blive introduceret til grundlæggende skuespilteknik, der skaber en bevidsthed om nærværets betydning på scenen. Efterårsferie 2\n3 SKUESPILLERENS VÆRKSTED 2 Stemmetræning Underviser: Mikkel Thorning Periode: 21. oktober 2. december (uge 43-49) Onsdag kl. 15:00 16:30 Sted: Stenhus Gymnasium & HF, Musiklokalet Efter ferien kommer I til at møde jeres første gæsteunderviser. Her skal I arbejde med skuespillerens ene vigtige værktøj: Stemmen. Mikkel er uddannet operasanger og skal lære jer at bruge stemmen korrekt, og I skal arbejde med at finde jeres eget udtryksregister. Dette forløb afsluttes med en åben arbejdsdemonstration. Kroppens udtryksmuligheder Underviser: Kasper Ravnhøj (Mute Comp) Periode: 3. november 10. december (uge 45-50) Tirsdag og torsdag kl. 15:00 18:30 Sted: Stenhus Gymnasium & HF, Dramalokalet Juleferie SKUESPILLERENS VÆRKSTED 3 Sideløbende med Stemmetræning og Woods skal I arbejde med jeres anden gæsteunderviser. Her arbejder I med fokus på kroppen skuespillerens andet vigtige værktøj. Hvordan kan man lære at bruge kroppen i forhold til rum, medspillere, rekvisitter osv. Vi slutter dette forløb af med en åben arbejdsdemonstration. Skuespilleren og improvisation Underviser: Niels Grønne Periode: 5. januar 11. februar (uge 1-6) Tirsdag og Torsdag kl. 15:00-18:30 Sted: Stenhus Gymnasium & HF, Dramalokalet Vinterferie Til disse workshops skal I møde endnu en gæsteunderviser. I skal udforske improvisation. Hvordan kan man blive en bedre improvisator? Hvordan kan man som spiller selv at skabe sit eget sceniske materiale? Målet er at I skal lave en teatercafeaften, hvor HDC inviterer vidt og bredt, og hvor I viser eksempler på improvisationsteater. Skuespilleren og karakteren Underviser: Marie Vestergaard Jakobsen Periode: 22. februar 8. april (uge 8-14, påskeferie i uge 12) 1. del: 2 x 3,5 timer / 2. del 1 x 45 min + selvstændigt arbejde / 3. del: 2 x 3,5 timer om ugen Sted: Stenhus Gymnasium & HF, Dramalokalet Hvordan kan man fortolke en dramatisk tekst? Hvordan kan arbejde med at skabe og spille en psykologisk troværdig karakter? I skal udforske karakterskabelsen i et projektarbejde, hvor I bl.a. kommer til at arbejde med tomtekster. I første del skal I skal afprøve forskellige måder at åbne, forstå og spille en karakter. I anden del har I soloundervisning én gang om ugen (45 minutter). Resten af tiden arbejder I selvstændigt med karakter. Vi afslutter med et intensivt projektforløb, hvor I i fællesskab arbejder videre med jeres karakterer. Forløbet slutter med en åben visning. 3\n4 APRILFESTIVAL Inspiration og networking Undervisere: Robert Parr Periode: 4. april 17. april (uge 14-15) Én eftermiddag/aften i uge 14 samt torsdag den. 14. april til og med søndag den 17. april Sted: Teatret Fair Play og Frederiksberg Robert Parr vil indvi jer i sin store viden om børne- og ungdomsteater. På festivalen lægger Robert et tæt program for alle de forestillinger, I skal se. Herforuden skal I bo sammen med elever fra andre talentudviklingsprogrammer samt kulturcrews fra hele landet samt møde et hav af professionelle scenekunstnere både for og bag scenen. HOLBÆK I PINSEN Et forestillingsforløb Undervisere: Holbæk Teater & Teatret Fair Play Periode: 18. april 15. maj (uge 16-20) 2 x 3,5 timer om ugen Sted: - Afhængig af Holbæk i Pinsens program skal I arbejde på årets bidrag til arrangementet i pinsedagene. STUDIETUR Contact-projekt i Manchester Underviser: Robert Parr & Gert Møller Jensen Periode: 2. juli 17. juli (uge 27-28) Hele dage Sted: Manchester, England Dette forløb er et samarbejdsprojekt med det internationale Contact teater i Manchester. I vil formentlig i foråret skulle arbejde løbende på projektet i samarbejde med parter fra hele verdenen. Kulminationen er opholdet i Manchester, hvor de forskellige dele af projektet fra hele verden sættes sammen til en forestilling. Herforuden vil Holbæk Drama College arrangere et spændende teatertursprogram for jer mest i København. Vi glæder os til at se jer igen tirsdag den 18. august kl. 15:30 på Teatret Fair Play 4\n5 ANDET ÅRS UNDERVISNING FYSISK GRUNDTRÆNING OG DANS Woods Undervisere: Forskellige undervisere Periode: Hele året opstart (opstart 21. august) 2 timer om ugen Sted: Woods SKUESPILLERENS VÆRKSTED 4 Hos Woods vil alle elever på Holbæk Drama College bliver trænet i smidighed samt dans. Det betyder, at I skal have yoga én gang om ugen samt undervises i en bestemt type dans på et andet tidspunkt. Hvilken type dans I skal gå til vil blive afgjort ved en prøve foretaget af Woods. I vil således ikke nødvendigvis følge jeres holdkammerater, da I kan have forskellige behov i jeres udvikling. Brecht Undervisere: Marita Dalsgaard og Jan Overgaard Periode: 10. september 8. oktober (uge 37-41) Uge 37: Torsdag (15:00-18:30) & Lørdag (10:00-14:00) Uge 38: Tirsdag & Torsdag (15:00-18:30) Uge 39: Tirsdag, Torsdag & Fredag (15:00-18:30) Uge 40: Tirsdag & Onsdag (15:00-18:30) Uge 41: Tirsdag & Torsdag (15:00-18:30) Sted: Stenhus Gymnasium, Dramasalen I skal i dette workshopforløb arbejde med den såkaldte fremstillende skuespilteknik som den tyske dramatiker Bertolt Brecht udviklede fra slutningen af 20 erne og frem. Hvad er anderledes for skuespilleren i Brechts episke teater og hvordan kan skuespillerne arbejde med rollen, når de skal demonstrere fortællingen? Studietur til Berlin Undervisere: Lotte Thulstrup og Maria Periode: 1. oktober til 4. oktober (uge 40) Efterårsferie Performeren Underviser: Anne Nyboe Periode: 20. oktober til 12. november (uge 43-46) Tirsdag og torsdag kl. 15:30 19:00, dog 16:00-19:30 i uge 46. Sted: Teatret Fair Play Workshopforløbet bygger videre på forløbet fra 1.år, Kroppens udtryksmuligheder, men er nu rettet specifikt mod en særlig teaterform performanceteatret. I dette workshopforløb skal I arbejde med et helt nyt teatersprog, der opstod i 60 erne og 70 erne. Performanceteatret er et brud med det dramatiske teaters konkrete lineære handling. Det er et teater, der først og fremmest skal sanses og derefter forstås. 5\n6 ISCENESÆTTELSE 2 Den Jord Du Gik På Instruktører: Robert Parr, Henrik Steen Larsen & Henriette Rosenbæk Prøver: 16. november til 30. januar (uge 47-4) Uge 47: Onsdag & Torsdag (15:30-19:30) Uge 48-51: Tirsdag, Onsdag & Torsdag (15:30-19:30) Uge 1-2: Tirsdag, Onsdag, Torsdag & Fredag (15:30-19:30) Uge 3-4: Tirsdag, Onsdag, Torsdag, Fredag (15:30-19:30) & Lørdag (10:00-16:00) Forestillinger: Uge 5 (mandag til lørdag: lav ingen planer her meldes ud senere) Sted: Teatret Fair Play SKUESPILLERENS VÆRKSTED 5 I skal nu lave en ungdomsforestilling sammen med det kreative hold på Teatret Fair Play. Målet er at give jer en forståelse af, hvordan I bruger de teknikker, som I har lært indtil videre. Samtidig skal I opleve, hvordan det er at skabe en forestilling baseret på skreven tekst. At opbygge karakter og historie. Og sluttelig skal I på turne med forestillingen og spille både for børn i folkeskolen samt familier og deres børn i Holbæk Kommunes opland. Masker Underviser: Brian Kristensen og Kristoffer Møller Hansen Periode: 23. februar til 16. april (uge 8-15; minus uge 11+12) Tirsdag & Torsdag (15:30-19:00) + Lørdag 27/2 & 2/4 (10:00-15:00) Sted: Holbæk Teater På maskekurset skal hver elev fremstille sin egen maske, helt fra bunden. Når masken er klar til brug skal eleven lære masken at kende gennem improvisationer. Masken sætter skuespilleren fri og arbejdet hjælper eleven til at finde nye og flere sider af sig selv som skuespiller. Endvidere skaber arbejdet en stærk kontakt til skuespilleren bag masken og tilstande af nærvær, frihed og flow er tilsigtet at opnå. Eleven skal gerne opleve at masken spiller sig selv, uden at skuespilleren behøver at kontrollere den. Dette kalder vi maskefornemmelse. Når masken lever og fungere i længere tid ad gangen, arbejdes der med at fjerne masken, uden at eleven mister maskefornemmelsen. APRILFESTIVAL Inspiration og networking Undervisere: Robert Parr Periode: 15. april 17. april (uge 15) Fredag den. 15. april til og med søndag den 17. april Sted: Teatret Fair Play og Frederiksberg På festivalen lægger Robert et program for nogle af de forestillinger, I skal se. I vil dermed få mulighed selv for at planlægge dele af programmet for weekenden. Herforuden skal I bo sammen med 1. årgang samt elever fra andre talentudviklingsprogrammer og kulturcrews fra hele landet samt møde et hav af professionelle scenekunstnere både for og bag scenen. 6\n7 HOLBÆK I PINSEN Et forestillingsforløb Undervisere: Holbæk Teater & Teatret Fair Play Periode: 18. april 15. maj (uge 16-20) 2 x 3,5 timer om ugen Sted: - Afhængig af Holbæk i Pinsens program skal I arbejde på årets bidrag til arrangementet i pinsedagene. Herforuden vil Holbæk Drama College arrangere et spændende teatertursprogram for jer mest i København, og der vil være fællestræf for 1. og 2. årgang den 2. fredag i måneden fra 15:30-22:00. Vi tager forbehold for ændringer. Vi glæder os til at se jer igen fredag den 21. august kl. 15:30 på Woods! 7\nTEATRET FAIR PLAY Rapport for sæson 2014/2015\nTEATRET FAIR PLAY Rapport for sæson 2014/2015 1. Indledning Sæson 2014/2015 var Teatret Fair Plays femte hele sæson som egnsteater i Holbæk Kommune udover egnsteater-tilskuddet herfra har vi modtaget direkte


Historien om Apple Computers - esprit-mystique.com\nHistorien om Apple Computers\nApple, Inc. Virksomheden har eksisteret i over 30 år. Det skaber og sælger en bred vifte af hardware produkter, herunder desktops, bærbare computere og iPod digital musik-enhed. Virksomheden producerer også en bred vifte af programmer, herunder iLife suite af multimedie-software og iTunes media software browser.\nApple Computer, Inc. blev oprettet den 1. april 1976, hvor Steven Wozniak byggede Apple I og Steve Jobs besluttet, at de kunne sælge det. Apple var jeg den første single kredsløb board computer, der havde en video interface, 8 kilobyte RAM og et tastatur.\nApple-computere ikke sælger godt indtil 1977, da Apple II blev afsløret på et West Coast Computer Faire. Apple II var den første computer til at blive bygget i en plastik sag og til indslag farvegrafik. I begyndelsen af 1978 blev Apple Disk II diskettedrev indført og yderligere øget salg af Apple-computere.\nI 1980 blev Apple III frigivet. Apple III indeholdt en processor, der kunne køre på to megahertz og indeholdt 128K af on-board RAM. Det var bagudkompatibel med Apple II gennem emulering. Det originale Apple III ikke sælger godt, og blev erstattet med Apple III + i 1983.\nDen 22. januar 1984 en 60-sekunders kommercielle introducerede den nye Macintosh-computer. Macintosh omfattede en grafisk brugergrænseflade og en processor, der kan køre ved 8 megahertz. Det klarede sig godt i starten, men salget faldt hurtigt på grund af den lille mængde RAM og mangel på harddisk.\nI 1985 blev Windows 1.0 introduceret med en grafisk brugergrænseflade (GUI), som var meget lig den Macintosh GUI. Dette udløste en kamp mellem Microsoft og Apple, hvilket resulterede i Bill Gates underskrive en erklæring om, at sagde Microsoft ville ikke bruge Macintosh teknologi i Windows 1.0, men påfaldende sagde ikke noget om senere versioner af Windows.\nI løbet af 1985 introducerede Apple LaserWriter, den første overkommelig laserprinter til Mac og PageMaker, en desktop publishing program. Disse to punkter gav Mac en kant i desktop publishing rige, og øget salg for Apple-computere.\nMac II blev introduceret i 1987. Mac II er designet til udvidelsesmuligheder, og kunderne godkendt. Apple begyndte skibsfart 50.000 Macs om måneden. Denne tendens fortsatte indtil 1990, hvor Microsoft introducerede Windows 3.0, som ville køre på enhver pc-klon til rådighed. Markedet blev mættet med PC-kloner fra mange forskellige virksomheder, og Apple begyndte at miste kunder.\nI 1991, Apple frigivet en bærbar computer, Mac PowerBook. I 1993 blev Newton Personal Digital Assistant (PDA) frigivet. Newton havde dårlig håndskrift anerkendelse, som fik den til at have dårlig salg, på trods af populariteten af PDA'er som helhed.\nDen PowerMac familie af computere blev indført i 1994. De var de første Mac-computere, der skal bygges ved hjælp af PowerPC chip. Salg atter steget, men Apple havde svært ved at følge med efterspørgslen.\nNår Windows '95 blev indført, Apple Computers igen tabt salg. Apple forsøgte at genvinde markedsandele ved at skubbe de lave omkostninger Performas, men de blev ikke godt modtaget. Apple rapporterede en $ 68 mia tab for sidste kvartal af 1995.\nApple erhvervet NeXT, Inc, et konkurrerende computer selskab, i 1996. NeXTStep Operativsystemet vil danne grundlag for den næste generation af Apple styresystem, Rhapsody. I 1997 PowerMac G3 og PowerBook G3, begge bygget på PPC 750 processor, blev indført. Samtidig introducerede Apple også Apple Store, en online butik, som ville sælge Apple-produkter direkte til forbrugeren.\n1998 bragte en redesignet PowerMac G3 og iMac-computere, samt en meddelelse om, at Apple ville flytte retning med deres operativsystem. Det nye OSX operativsystem kombineret OS 8 og Rhapsody operativsystemer, og ville være bagud kompatibel med de fleste OS 8 ansøgninger.\nIBook blev indført i juli 1999 og PowerMac G4 blev introduceret senere samme år. IBook er designet til den lave ende af markedet, mens G4 er designet som en professionel desktop.\n2000 og Beyond\nI begyndelsen af 2000 introducerede Apple G4 terning. I modsætning til de andre computere, der tilbydes af Apple, har G4 Cube ikke kommer med en skærm. Det havde en højere pris end de andre Apple-computere, og ikke konkurrerer godt.\nSom reaktion på faldende salg på grund af manglen på DVD-ROM i deres computere, Apple afslørede en ny linje af PowerMac'er. Kunderne havde nu mulighed for at have en CD-RW drev, eller en kombination CD-RW / DVD-RW drev installeret på computeren. Samtidig, Apple introducerede to programmer-iDVD og iTunes. I oktober 2001, Apple begyndte at sælge iPod-en harddisk-baseret digital musikafspiller, som arbejdede med iTunes-software. Fra 2001 til 2009 vil Apple skabe fem versioner af iPod, herunder Classic, Mini, Nano, Shuffle og Touch modeller.\n2002 medførte den nye iMac og iPhoto programmet. I januar 2003, Apple kombineret iTunes, iPhoto, iMovie og iDVD i en enkelt iLife software bundle. Den PowerMac G5 blev udgivet i juni 2003. G5 blev bygget på 64-bit Power4 chip og er designet til den professionelle desktop markedet. Også i 2003 blev iTunes Music Store åbnede med et katalog af over 200.000 sange. Oprindeligt iTunes kun arbejdet med Mac og iPods, men en Windows version blev udgivet i oktober 2003.\nI 2006 MacBook Pro og den nyeste iMac var de første Apple-produkter til at bruge en Intel-processor i stedet for en PowerPC processor. Dette var et stort skift for Apple-computere, og betød, at andre end Mac OS X-operativsystemer kunne installeres på Apple Hardware. I 2009 Apple-computere fortsat omfatte en Intel-processor.\nSådan Roter tekst 90 grader på Microsoft Word Processing\nSådan Bookmark Pages på iPad\nSådan permanent fjerne dokumenter på en computer\nSådan Slet websider, der automatisk komme op i Safari\nSådan udskriver en krypteret webside\nHvordan man laver en bog tilgængelig på Nook\nHvordan du optimerer din hjemmeside gratis\nSådan downloader MSN Flash Video\nSådan får et gendannelsespunkt når din Windows Vista Opdatering Er Stuck


De Røde Heste og Claus Mandø fejrer jubilæum - Iscene\nDe Røde Heste og Claus Mandø fejrer jubilæum\nClaus Mandø. Stifter af De Røde Heste. Foto: Peter Bjerg\n'De Røde Heste og Claus Mandø fejrer jubilæum'\nI 1990 stiftede skuespiller Claus Mandø De Røde Heste, hvor han siden har produceret forestillinger. Ti år tidligere startede Mandø sin egen karriere som skuespiller.\nDer er derfor dobbelt jubilæum i år for Claus Mandø og De Røde Heste.\nFra gadeteater til turnéteater\nDa Claus Mandøe i sin tid vendte hjem efter endt skuespilleruddannelse i USA, startede han sammen med Josefine Ottesen, som han havde gået på teaterskole med, Verdens Lilleste Cirkus Varieté Theater.\nI begyndelsen var det gadeteater centreret om et par figurer, der var dels lige selvoptagede, dels lige usikre på deres egne evner som optrædende. De holdt generalprøve på Midtfyns Musikfestival, hvilket fyldte deres hat med mønter og skaffede dem en venlig og arbejdsom agent, som i de følgende år solgte deres forestillinger over det ganske land.\nI 1990 og en lang række forestillinger og TV-udsendelser senere var Josefine blevet fuldtidsforfatter – og Claus stiftede De Røde Heste, hvor han siden har lavet sine forestillinger.\nI dag rejser De Røde Heste over hele verden og spiller et sted mellem 120 – 150 forestillinger om året. Ind imellem er der også blevet tid til tætte samarbejder med mange andre teatre – i helt særlig grad med Gruppe 38 og Teater Refleksion.\nI anledning af Claus Mandøes 40 års jubilæum som skuespiller og De Røde Hestes 30 års jubilæum som teater, arrangeres en Dukketeaterfestival i samarbejde med Anemonen i København.\nI løbet af 14 dage spiller De Røde Heste fire forskellige forestillinger:\nPARADIS, Cirkus inHabitus, Ivalus første Sang og Den Sandfærdige Beretning om de 3 Små Grise\nDukketeaterfestivalen/Jubilæumskavalkaden finder sted 19. oktober – 1. november på Anemonen, Suhmsgade 4, 1125 København K.\nLæs mere om de enkelte forestillinger her. Og find mere info om festivalen her.


Tersløse Kirke – Dit Sorø\nTersløse Kirke Kirke er en af fire kirker i Dianalund, der er en del af Ringsted-Sorø provsti, som igen er en del af Roskilde Stift. Tersløse Kirke tilhørte fra 1674 Tersløsegård, indtil den som en del af baron Holbergs testamentariske gave blev overdraget til Sorø Akademi i 1754. I 1947 overgik kirken til selveje.\nKirken ligger i den vestlige side af landsbyen, vest for Tersløsegård, på faldet af en bakke, hvorfra man frit kan nyde udsigten mod vest og nord. Syd for kirkegården løber landevejen, der går fra Sorø til Kalundborg og mod østen finder man vejen til Dianalund.\nTersløse, Skellebjerg og Niløse Kirker har ét fælles menighedsråd, som blev sammensat i 2008. Den danske folkekirke er delvis drevet af staten, men med stor frihed for den enkelte præst og menighed. Kirkerne i Dianalund er ledet af de lokale menighedsråd, der varetager kirkens økonomi og administrative ansættelsesforhold samt planlægger og udfører arbejdet med arrangementer i og omkring kirken. Det er kendetegnende for den danske folkekirke, at den ikke opfattes som statens kirke, men som folkets kirke.\nTersløse Kirke er i høj grad også børnenes kirke med tilbud om minikonfirmand og babysalmesang. Under ledelse af organisten synger og bevæger de små og deres mødre på barsel til salmer fra den danske salmebog, men arbejder også med gamle og nye rim, remser og børnesange. Alle barnets sanser stimuleres, og alt foregår i en lys, rolig og glad atmosfære i Tersløse Kirkes smukke kirkerum med fremragende akustik. Programmet i kirken varer ca. 45 minutter, hvorefter der er tid til en hyggelig snak over en kop kaffe eller te i sognegården, hvor børnene kan mades og skiftes.\nSamvær over sang\nKirkerummet danner rammer om flere musikalske oplevelser, ikke mindst leveret af Tersløse Kirkes børnekor og ungdomskor. Børnekoret er en 3-årig korskole med børn fra 3.-5. klassetrin. Ungdomskoret, der øver i Tersløse Sognegård, består af unge fra 6. klasse til 3. g. De får løn for medvirken ved gudstjenester.\nTersløse Sognegård lægger lokaler til mange af Tersløse Kirkes aktiviteter, bl.a. den populære tirsdagscafé, som skriver sin historie tilbage til 2007. Der synges og drikkes kaffe om formiddagen den første tirsdag hver måned, ca. hver anden gang med en gæst.


Tilsynsafgørelser i 2010\nVurderingskriterier for køb af regionale transmissionsnet\nDato: 20.12.2010•Journalnr.: 4/0720-0200-0090\nEnergitilsynet har godkendt et notat, der beskriver tilsynets generelle vurderingskriterier mv. i forbindelse med Energinet.dks indregning af køb af regionale transmissionsselskaber. Notatet er bl.a. udarbejdet for at sikre, at de berørte parter (Energinet.dk, de regionale transmissionsnet og Klima- og Energiministeriet) har kendskab til Energitilsynet rolle og principielle tilgang til disse spørgsmål.\nMetodegodkendelse i medfør af elforsyningslovens § 73 a - vilkår for adgang til Skagerraksforbindelsen\nDato: 02.12.2010•Journalnr.: 4/0820-0304-0020\nEnergitilsynet har godkendt, at Energinet.dk reserverer en del af kapaciteten i Skagerrakforbindelsen til udveksling af sekundære reserver. Reservationen kan finde sted, når en 4. forbindelse i Skagerrakforbindelsen idriftsættes i 2014. Energinet.dk har oplyst, at reservation vil medføre større samfundsmæssigig nytte end hvis hele kapaciteten stilles til rådighed for en gros markedet. Godkendelsen indebærer, at Energinet.dk efter 1 års drift kan kvantificere den oplyste samfundsmæssige nytte, herunder at reservation alene sker med henblik på udveksling af sekundære reserver.\nEffektiviseringskrav til elnetselskaberne for 2011\nDato: 25.10.2010•Journalnr.: 4/0706-0300-0025\nEnergitilsynet reducerede netselskabernes indtægtsrammer med 121,6 mio. kr. for 2011 ud fra Energitilsynets sekretariats benchmarking af netselskabernes økonomiske effektivitet og kvalitet i levering. Heraf udgør de varige effektivitetskrav som følge af relativ lav omkostningseffektivitet 117,1 mio. kr. og det 1-årige effektivitetskrav som følge af lav kvalitet i levering 4,5 mio. kr.\nMetodegodkendelse - Energinet.dks reservation af intra-day kapacitet på Storebæltsforbindelsen\nDato: 02.07.2010•Journalnr.: 4/0820-0304-0018\nMetodegodkendelse: Energitilsynet har godkendt den overordnede metode for Energinet.dk´s reservation af intra-day kapacitet på den elektriske Storebæltsforbindelse fra Øst til Vest. Omfanget af metoden (reservation på 300 MW) godkendes indtil videre. Når Energinet.dk har analyseret og evalueret den praktiske betydning af reservationen vil Energitilsynet foretage en ny vurdering af omfanget.\nKlage over Energinet.dks afregning af forbrug på beboelsesplatform\nDato: 23.06.2010•Journalnr.: 4/0720-0102-0013\nEnergitilsynet har truffet afgørelse om, at forbruget af el på beboelsesplatformen ved havvindmølleparken Horns Rev 2 er egetforbrug til elproduktion, som det er defineret i Energinet.dks forskrift D1: ”Afregningsmåling og afregningsgrundlag”. Dermed skal forbruget alene pålignes Energinet.dks nettarif, systemtarif og PSO-tarif når vindmøllerne ikke producerer strøm.\nOpdateringen af den økonomiske model for nødvendige nyinvesteringer\nDato: 23.06.2010•Journalnr.: 4/0720-0200-0096\nMed vedtagelse af L386 skulle Energitilsynet opdatere den økonomiske model for nødvendige nyinvesteringer. For netselskabernes eksisterende anlæg har Energitilsynet estimeret gennemsnitlige driftsomkostninger, standardlevetider og sparede omkostninger til fornyelse. For netselskabernes nødvendige nyinvesteringer har Energitilsynet estimeret gennemsnitlige driftsomkostninger og standardlevetider.\nFordeling af graveomkostninger ved samgravning\nDato: 26.04.2010•Journalnr.: 4/0720-0200-0094\nEnergitilsynet har tilkendegivet, at det ikke er urimeligt, hvis et netselskab fordeler graveomkostningerne ved samgravning mellem et netselskab og et koncernforbundet selskab efter en ligelig fordelingsmetode. Såfremt et netselskab ikke anvender en ligelig fordelingsmetode, skal netselskabet kunne redegøre for, hvorfor den valgte metode kan betragtes som værende indgået på markedsmæssige vilkår.\nKommunernes årlige indberetning om deres el- og varmevirksomheder mv. i 2010\nDato: 26.04.2010•Journalnr.: 4/0620-0101-0136\nEnergitilsynet har truffet afgørelse om, at give Indenrigs- og socialministeriet meddelelse om de indberettede rådighedsbeløb inkl. renter angående modtagne værdier fra kommunernes el- og varmevirksomheder og om, hvorvidt der er overført energimidler til vand-, spildevands- eller affaldsaktiviteter i strid med el- og varmeforsyningslovene\nDato: 26.04.2010•Journalnr.: 4/0720-0200-0101\nEnergitilsynet har tilkendegivet, at det meddeles de elselskaber, hvor der er konstateret mangler i selskabernes regningsmateriale, at indholdet skal bringes i overensstemmelse med de gældende regler. Videre har Energitilsynet bemyndiget sekretariatet til om nødvendigt at pålægge selskaberne at overholde reglerne.\nEnergitilsynets formand har i medfør af Energitilsynets forretningsorden tilkendegivet, at to vejledninger til henholdsvis særskilt og delt hjemmeside vedr. intern overvågning kan danne grundlag for tilsynet med netselskabernes hjemmesider. Endvidere er det tilkendegivet, at det fortsat kan kræves, at hjemmesiderne skal indeholde beskrivelser ud over, hvad der følger af vejledningerne.\nAnmeldelse af årsrapport for Energinet.dk 2008\nDato: 22.02.2010•Journalnr.: 4/0720-0200-0087\nEnergitilsynet har truffet afgørelse om at godkende Energinet.dks årsrapport for 2008. Energitilsynet fører efter el- og naturgasforsyningslovene tilsyn med Energinet.dks opgørelse og disponering af overskud. Energitilsynet har meddelt Energinet.dk, at Energitilsynet ikke har korrektioner til selskabets årsrapport for 2008.\nDirekte link : http://energitilsynet.dk/el/afgoerelser/tilsynsafgoerelser/2010/


Få alt, hvad der er at vide om Donald Trump\nonald John Trump, Sr., blev født den 14. juni 1946 i Queens, New York. I dag er Trump et meget kendt navn i hele verden og har vist sig at være et glimrende eksempel på en amerikansk succeshistorie.\nDonald Trump, født i 1946\nDonald Trump er blevet et kendt navn af følgende årsager:\nHans øje for meget profitable virksomhedsprojekter og investeringer\nHans skabelse af Trump Imperiet\nHans rolle i reality serierne 'The Apprentice' og 'The Celebrity Apprentice'\nHans rolle i disse serier gjorde ham berømt for følgende sætning: "Du er fyret"\nHan er bestyrelsesformand og administrerende direktør for Trump Organization, som kontrollerer mere end 100 organisationer.\nHan er medejer af flere skønhedskonkurrencer såsom Miss Universe, Miss USA og Miss Teen USA.\nTrump fik en stjerne på Hollywood Walk of Fame i 2007\nI 2011 kom han med på Forbes 100 Celebrity listen.\nI dag anses Trump for at være en fremragende forfatter med over 15 femten bestsellere fra hans pen. En af hans kendte bøger har titlen "Tænk som en milliardær: Alt, hvad du behøver at vide om Succes, Fast Ejendom og Livet"\nI 2014 skønnede Forbes, at Donald Trumps nettoformue havde en værdi i omegnen af $3,9 mia.\nHan har vist stor interesse for at stille op til et præsidentvalg. Hvem ved, om vi måske i 2016 får Donald Trump at se som præsident for USA.\nDonald Trump ’You’re Fired’\nTrumps Personlige Liv\nTrump blev født ind i en familie af succesfulde iværksættere\nHan dimitterede i 1968 med en Bachelor of Science grad i økonomi fra Wharton School of Finance på University of Pennsylvania.\nHan har været gift tre gange. Hans første kone var Ivana Zelnickova, hans anden kone Marla Maples og hans tredje kone var model Melania Knauss.\nHan har i alt fem børn.\nUddrag af Trumps Karriere\nOprindeligt arbejdede Trump for sin far i familievirksomheden. Denne virksomhed fokuserede på udlejning til middelklassen i Brooklyn, Queens og Staten Island. Det blev kaldt "Elizabeth Trump and Sons"\nI 1971 flyttede han til Manhattan og begyndte at skabe værdifulde forbindelser til en række indflydelsesrige personer i samfundet. Han blev involveret i en række store ejendomsprojekter, der lovede glimrende afkast.\nTrump oplevede New York som byen med pengene og som det sted, hvor han skulle investere størstedelen af sin tid og energi.\nHan satte sit præg på New York på en række forskellige måder - Han overbeviste byen, om at det var vigtigt at bygge et kongrescenter på et gammelt jernbaneværft. Han arbejdede også hårdt for at få renoveret det konkursramte Comodore Hotel, som senere blev kendt som Grand Hyatt Hotel. Disse to projekter sikrede, at hans navn blev kendt, og at folk vidste, at han mente det.\nHan havde et af sine ultimative øjeblikke, da han etablerede Trump Tower på Fifth Avenue i New York.\nTrumps målretter alle sine projekter mod de mere velhavende markeder\nI 1971 etablerede han Trump Organization\nOmkring 1977 fik han interesse for spilindustrien\nI 1982 blev han tildelt sin spillicens fra New Jerseys Casino Control Commission\nI 1985 købte han Hilton Hotel and Casino og omdøbte det til Trump's Castle, som senere blev omdøbt til Trump Marina\nI 1986 købte han Holiday Inn og omdøbte det Trump Plaza Hotel and Casino\nTrumps tredje køb i Atlantic City var det ufærdige Taj Mahal\nI begyndelsen af 80'erne boomede ejendomsmarkedet, hvilket helt sikkert var til Trumps fordel\nHans karriere har budt på mange op- og nedture, og flere gange har han været tæt på konkurs\n1990 var første gang vi hørte om Trumps finansielle problemer. Måske var det resultatet af et par dårlige beslutninger\nI 2005 tilføjede Trump flere mærker til Trump Organization, hvor han lancerede sit undertøjsmærke og senere med mærket Trump Home\nDonald Trumps mærker har i det hele taget vist sig at være meget vellykkede. Dette skyldes det faktum, at Trumps navn repræsenterer luksus samt enestående kvalitet og stil. Alle Trump produkter repræsenterer et brand, der er sofistikeret og målrettet personer, der tilhører de mere velhavende markeder.\nDer er så mange specielle Las Vegas Hoteller, som er værd at besøge. Find ud af alt om Bellagio Las Vegas Hotel - absolut et af de bedste.\nTrump Entertainment Resorts gik tidligere under navnet Trump Hotels and Casino Resorts. Donald Trump var grundlæggeren af dette selskab og var også formand for bestyrelsen, indtil han trådte tilbage i 2009. Da Trump Hotels and Casino Resorts blev etableret i 1995 begyndte Trump straks at udstede aktier i hele hans Atlantic City Holdings. Selskabet endte mere at indgive konkursbegæring flere gange. Efter indgivelsen igen i 2004 ændrede de navn til Trump Entertainment Resorts. Trump trådte tilbage fra sin rolle som CEO, og samtidig faldt hans aktier fra 56% til 27%. Han fungerede som formand for bestyrelsen indtil februar 2009. I 2009 indgav Trump Entertainment Resorts konkursbegæring for tredje gang. Trump forlod dog selskabet, før indgivelsen blev foretaget. Donald tilbød at købe virksomheden og gøre den privatejet, men da dette tilbud blev afvist, fjernede han sig helt fra selskabet.\nI 2014 anlagde Trump en retssag, hvor han krævede, at hans navn blev fjernet fra Trump Plaza Hotel og Trump Taj Mahal. Han hævdede, at han ikke længere var involveret i disse ejendomme, og de ikke længere levede op til det luksuriøse og eksklusive image, som han repræsenterer. Trump sagde følgende: "Bortset fra, at den har mit navn på sig - hvilket jeg ikke er begejstret for - har jeg ikke noget at gøre med virksomheden". Hvis du tager et kig på Trump Entertainment Resorts hjemmeside i dag, vil du se en anbefaling fra selveste Donald Trump - "Trump casinos i Atlantic City er blandt de fineste og mest luksuriøse områder, du finder i verden. Jeg inviterer dig personligt til at opleve alt det, vi har at tilbyde". Det er et under, hvis han ved, at dette stadig er på hjemmesiden...\nDonald Trumps Børn\nDonald Trump Jr tiltrådte officielt Trump Organization i 2001. Donald Jr er blevet grundigt involveret i en række Trump ejendomsprojekter, efter han tiltrådte sin fars firma. Udover Trump Jr's viden om fast ejendom er han også en fremragende foredragsholder. Han har givet mange taler i løbet af årene og er også en stjerne i showet ‘The Celebrity Apprentice’.\nEric F Trump tiltrådte Trump Organization i 2006. Erics succes var involveringen i etableringen af Trump Hotel Collection. Eric er også direkte involveret i forvaltningen af Trump International Hotel Las Vegas, der er rost for at være et af de mest berømte hoteller på Las Vegas Strip. Han har også spillet en central rolle i etableringen af Trumps golfbaneportefølje. I 2006 etablerede han Eric Trump fonden for at rejse midler til at hjælpe børn i nød på St. Jude Children Research hospital i Memphis.\nI 2005 tiltrådte Trumps datter, Ivanka Trump, Trump Organization. Ivankas fokus er på at udvide Trump Hotellerne til de internationale markeder. Hun er også direkte ansvarlig for boligindretning på alle Trump hoteller. I 2012 lancerede Ivanka 'Trump International Realty "- en luksuriøs ejendomsmæglervirksomhed. Ivanka Trump Fine Jewellery blev lanceret i 2009, med butikker i SoHo, New York, og Beijing. Ivanka har også hendes egen serie af tasker, sko og andet tilbehør. Som flere af de andre Trumps har Ivanka også deltaget i 'Celebrity Apprentice'. I 2010 blev Ivanka en stiftende partner i FN Foundations Girl Up Initiative. Dette initiativ har til formål at rekruttere andre unge kvinder, der vil bistå med FN-programmer for piger i udviklingslandene.\nThe Trump Hotel Collection blev grundlagt i 2007. Dette mærke tilbyder en liste over hoteller, der tilbyder det bedste inden for luksus og gæstfrihed til deres gæster. Dette mærke ligger direkte under Trump Organization og styres og kontrolleres af Trump og tre af hans børn. Deres portefølje af ejendomme omfatter steder som New York, Waikiki, Panama, Toronto med mere. En af de vigtigste hoteller inden for dette mærke er Trump Las Vegas Hotel. Dette hotel er beliggende i centrum af Las Vegas, kun få skridt væk fra noget af det bedste natteliv, underholdning og spil, som man kan finde i byen, der aldrig sover. Hvis du overvejer at tage en tur til Las Vegas, anbefaler vi, at du læser denne artikel for finde ud af alt, hvad der er at vide om, hvad man skal lave i Vegas. Som Trump familien siger: "Hvis du ikke altid kan få, hvad du ønsker, opholder du dig et sted andet. "Dette er sådan de beskriver deres Las Vegas Hotel.\nSom om Trump ikke allerede havde gang i rigeligt med gryder, så har han også tilføjet golfbaner til hans portefølje. I 2006 satte han sig for at skabe en af de bedste golfbaner i verden. Trump var meget ivrig efter at kigge på Skotland som et udgangspunkt for hans golfbaner. Årsagen til hans interesse for denne placering er, at hans mor blev født i Skotland. Mary Anne Macleod var hans mor, og hun voksede op i Stornoway på Isle of Lewis.\nOp- og Nedture For Donald Trump\nDenne liste kunne blive ved og ved, for Trump har en lang liste af præstationer. Han er involveret i flere brancher og har sat sit præg på hver eneste af dem. Nogle har måske ikke de bedste ting at sige om Trump, og mange har sagt, at hans ego står i vejen for hans succes. Når alt kommer til alt er Trump en kendt amerikansk business mogul, hvis navn er på alles tunger. Han har sammen med sine børn skabt et Trump imperium, der synes at have succes ud over alle grænser. Hvorvidt denne succes skyldes positive eller negative handlinger, synes irrelevant. Trump er dog ikke den eneste mogul derude. Find ud af alt om Sheldon Adelson, der er en af verdens rigeste casino moguler. Trump er berømt for en række citater, hvoraf følgende er et af dem: I sidste ende måles du ikke på, hvor meget du påtager dig, men på ved hvad du egentlig udretter".\nDonald Trump Redaktørens Tips Trump Plaza Trump Taj Mahal


Det har været en hård omgang | KNR\nVittus: Det har været en hård omgang\nPolitik · 25. april 2018 · 11:42 af Jaaku Lyberth · Tags: #IQ2018\nValgkampen har været usædvanligt hård for det ene af de nystiftede parti Nunatta Qitornai, fortæller stifteren af partiet, Vittus Qujaukitsoq.\nI løbet af en måned skulle partiet indsamle underskrifter, samtidigt med at partiet skulle planlægge valgkamp og tiltrække kandidater.\n- Lige nu er jeg afslappet efter en heftig valgkamp, fortalte Vittus Qujaukitsoq tirsdag aften ved partiets valgfest i et lokale på Hotel Hans Egede, hvor musikken blev leveret af Pavia Geisler, der også er kandidat for partiet.\nDet er langtfra hans første valgkamp til Inatsisartut, men det er en anden og mere opslidende oplevelse, når man har ansvar for et nyt parti, der skal lave partiprogram og sikre kandidater, der vil stille op, samtidig med, at valgkampen buldrer afsted.\n- Vi skulle starte helt fra bunden, vi havde ikke noget kontor og ingen partisekretærer, fortæller Vittus Qujaukitsoq.\nTirsdag aften var cirka 25 gæster mødt op for at fejre valgaftenen med formanden, men ved midnat blev gæsterne bedt om at forlade Hotel Hans Egede, og dermed lukkede festen inden, resultatet blev afgjort.\nKlokken 02.00 indløb de sidste resultater, der viser, at partiet får et mandat, der går til Vittus Qujaukitsoq, der har fået flere personlige stemmer end Aleqa Hammond.\nLÆS OGSÅ Olsvig vil stille krav til værdipolitikken


Spillet Næste dør pige kjole op. Spil online gratis\nSpil Næste dør pige kjole op Online\nNæste dør pige kjole op\nSpil Beskrivelse: I det aktuelle spil du lægger make-up og pynte pigen. Da du bliver nødt til at lægge make-up, det vil gøre det meget nemt. Alle kosmetik skulle placeret i skabene, som er placeret på hver side af pigen. Tryk på et natbord og foran dig vil være kosmetisk, hvis du ønsker en anden makeup, skal du trykke en anden natbord.\nI det aktuelle spil du lægger make-up og pynte pigen. Da du bliver nødt til at lægge make-up, det vil gøre det meget nemt.\n© playgame24.com - gratis online spil Næste dør pige kjole op ()\nSpil online flash spil Næste dør pige kjole op gratis.. Glem ikke at bedømme dette spil Næste dør pige kjole op og dele dette spil med dine bedste venner.


Artikeldatabase - Dør artikeldatabaserne snart?\nDør artikeldatabaserne snart?\nSom du nok har set, er der den seneste tid næsten oprettet en ny artikeldatabase dagligt. Planen var at de skulle erstatte de mange dårlige linkkataloger, men ender det faktisk med at artikeldatabaserne selv får samme skæbne som linkkatalogerne?\nSom du nok har set, startede jeg for lidt over en uges tid siden en artikeldatabase, hvor min plan var at kvaliteten af artikeldatabasen skulle forblive høj. Det har allerede været meget lærerigt, da jeg har fået en rigtig god fornemmelse af mine artikeldatabasekonkurrenter. En artikeldatabase kan være et fantastisk redskab til linkbuilding, men vidste du at hovedparten af de danske artikeldatabaser er faktisk en tikkende bombe?\nAlt for mange ejere af artikeldatabaser er desværre dovne, hvilket kan gøre livet surt for dig som forfatter på en artikeldatabase. Selvom at retningslinjerne for brugen af artikeldatabasen er strenge, er det ikke sikkert at dine medforfattere overholder retningslinjerne – hvilket i værste fald kan trække hele artikeldatabasen ned. Hvis ejeren oven i købet ikke kontrollerer at retningslinjerne overholdes, kan der opstå dublicate content, samt andre problemer hvilket hverken ejeren, eller dig som forfatter har interesse i.\n”Jeg opretter bare en artikeldatabase!”\nRigtig har spurgt mig og mange andre, om hvordan man opretter en artikeldatabase, og i særdeleshed hvordan man kan automatiske vigtige dele af de opgaver, som databaseejerne skal tage sig af. Blandt flere eksisterer der faktisk en tro på, at man bare kan bruge nogle få timer på at oprette en artikeldatabase, hvorefter man kan undlade at arbejde mere på den – forfatterne og artiklerne kommer af sig selv, uden at man behøver at løfte en finger.\nIntet kunne være mere forkert. Det kræver nemlig langt mere for at få en succesfuld artikeldatabase, end at aflure et regelsæt fra en anden artikeldatabase, uden at tænke over de enkelte regler, samt hvorfor de overhovedet eksisterer. Forfatterne skal holdes i kort snor, der skal tjekkes for dublicate content både ved artiklens offentliggørelse samt efterfølgende, linkbuildes – både eksternt og internt, samt tusinde andre ting.\nHvad finder jeg en god artikeldatabase?\nSom forfatter vil det være en fordel for dig at sprede dine artikler, så du benytter flere forskellige artikeldatabaser. Der findes rigtig mange gode artikeldatabaser, men det bedste er selvfølgelig at spotte de gode artikeldatabaser fra start, så du får det maksimale ud af din tid, som du bruger på at skrive artikler.\nNedenfor her er et par ting som du kan kigge efter, når du er på jagt efter artikeldatabaser. Jeg siger ikke at artikeldatabasen som du kigger på er helt fantastisk, bare fordi den lever op til nedenstående krav – se mere listen som ting som der skal være opfyldt, for at der er en chance for at ejeren bag artikeldatabasen faktisk tager tingene seriøst.\nVises hele artiklens indhold på forsiden, eller kun en del af den?. Flere nye artikeldatabaser viser desværre hele artiklen på forsiden, hvilket skaber dublicate content problemer. Gå derfor efter en artikeldatabase som kun viser et uddrag.\nEr der artikler på artikeldatabasen, som også er at finde andre steder på nettet?. Benyt google.dk samt copyscape.com til at tjekke nogle artikler igennem for dublicate content. Findes artiklerne flere steder, har ejeren af artikelkataloget ikke nok kontrol over artiklerne.\nBliver nye artikler indexeret af sig selv inden for en rimelig periode? Dårlig intern linkbuilding kan medføre at en stor del af artiklerne på artikeldatabasen, har svært ved at blive indexeret. Er der nogle splinternye artikler, så tjek om de er indexeret, eller opret en artikel selv, så du kan følge indexeringen af den.\nTilbage til det oprindelige spørgsmål…\nDør artikeldatabaserne snart? Måske… Fortsætter stimen af dårlige artikelkataloger samtidig med at forfatterne benytter deres artikler flere steder, kan der ske det samme som der er sket for de danske linkkataloger. Nemlig at kvaliteten falder, grundet at alle artikler godkendes uden omtanke, hvilket vil resultere i massiv dublicate content. Hele idéen med artikelkataloger var ellers at de modsat linkkatalogerne skulle byde på meget mere tekst, samt beskrivelser der ikke gik igen.\nNu håber jeg ikke at jeg har skræmt dig så meget, at du ikke vil benytte artikeldatabaser mere. De er nemlig rigtig gode til linkbuilding, så længe at du benytter artikeldatabaserne i den bedre ende. Så for lige at samle op her til sidst: Krav er godt – husk på at de er til for DIN skyld. Skriv gerne så meget så muligt, også selvom at du kommer langt over minimumsantallet af ord i en artikel – søgemaskinerne elsker ord, jo flere jo bedre.\nGod fornøjelse – og giv den gas!\nDør artikeldatabaserne snart?, 4.0 out of 5 based on 4 ratings\nSådan får din nye hjemmeside den bedste start\nStatus: 10 måneder med e-købmand på CV’et\nFacebooks Karrusel-annoncer, Lead Ads og Canvas\nAndelsbolig: Søvænget 13 st. tv, 4622 Havdrup\nDette indlæg blev udgivet i SEO, SEO for dummies og tagget artikeldatabase, artikeldatabaser, artikelkatalog, dublicate content, linkbuilding den august 13, 2010 af blucher.\n← Reputation management Ses vi til Iværk & Vækst i Forum? →\n28 tanker om "Dør artikeldatabaserne snart?"\nEmil Blücher Forfatter august 14, 2010 kl. 10:53 am\nTak for din kommentar. Før at jeg oprettede min artikeldatabase, troede jeg også at der var styr på katalogerne – men nu hvor jeg selv tjekker for dublicate content, må jeg selv slette artikler fordi de allerede er på 4 andre forskellige artikeldatabaser, samt et utal af blogs. Og ja – vi snakker faktisk om nogle af de større danske kataloger som der sjusker!\nMikael Hostrup august 14, 2010 kl. 10:27 am\nGodt indlæg. Jeg synes måske det er en anelse hurtigt at komme med den kritik af artikeldatabaserne. Der er stadig et begrænset antal i Danmark og jeg synes at alle dem jeg har benyttet har ret høje standarder. Jeg laver jævnligt stikprøver på duplicate content som for mig at se er den eneste rigtigt store fare ved artikeldatabaserne. og det er ikke lykkedes mig at finde noget endnu, så jeg synes ikke der er grund til bekymring endnu.\nDet er klart at på længere sigt vil problemet man har set med linkkatalogerne kunne opstå, men jeg synes trods alt artikeldatabaserne har en mere troværdig platform. Folk skal arbejde lidt mere for deres links her. Men så snart man snakker linkbuilding vil der altid være risiko for spam, det kommer vi ikke udenom.\nKlaus august 15, 2010 kl. 3:36 pm\nJeg synes måske du er lidt hurtigt til at spå død over artikeldatabaser faktisk inden de rigtig er kommet igang. Enig de folk der har startet en artikeldatabase de skal da også for deres egen skyld sikre sig at der ikke udgives artikler på deres side der allerede ligger andre steder, men det skal nok komme, og der går nok ikke lang tid inden du hurtig kan se hvilke artikeldatabaser der bliver gode og hvilke der dør igen.\nKan det passe at din egen artikeldatabase ligger på en meget langsom server, eller er det kun hos mig den er lidt langsom ?\nEmil Blücher Forfatter august 15, 2010 kl. 3:45 pm\nJeg har lige kørt hastighedstest på en eksterne hjemmeside, der gav 2.02 sek hvilket er ca. dobbelt så hurtigt som et par andre store artikeldatabaser jeg satte den til at sammenligne med.\nHurtig og hurtig – det kommer helt an på hvordan udviklingen fortsætter. Er der ikke snart nogle ejere der tager sig sammen, og bliver forfatterne ved med at genbruge deres artikler, er der god chance for at nogle artikelkataloger kommer til at lide samme skæbne som linkkatalogerne\nKlaus august 15, 2010 kl. 3:56 pm\nDet var bare den anden dag jeg skrev en artikel, det virkede den rigtig langsom, men godt det ikke er tilfældet længere.\nHvad der får forfattere til at genbruge deres artikler fatter jeg ikke – Det bliver dem ikke noget. Vi må se om ikke artikeldatabaserne overlever og ejerne får styr på det. Det kan være en god måde at udgive artikler på nettet.\nJesper september 13, 2010 kl. 9:53 am\nSelvfølgelig dør de fleste artikeldatabaser igen, da der skyder artikeldatabaser op overalt pt. Men konceptet tror jeg kommer til at kunne holde i lang tid – bare man producerer kvalitet.\nEr selv ved at lave en artikeldatabase, så faldt lige over indlægget 🙂\nMark september 16, 2010 kl. 10:23 am\nHvilke artikeldatabaser vil du anbefale?\nDaniel Pedersen september 22, 2010 kl. 9:13 pm\nJeg ejer selv en artikeldatabase og regner ikke med at min går under lige med det samme, jeg ser stadig god aktivitet på den, og faktisk så modtager jeg pt 1-2 artikler i snit om dagen lige nu, jeg linkbuilder også en del på siden til de enkelte artikler så derfor kan det være godt for siden, Den hedder i øvrigt http://www.infoarkivet.dk\nMorten september 23, 2010 kl. 2:44 pm\nDet ser ud til, at du får ret på enten den ene eller den anden måde. Med alle de artikeldatabaser, som der er blevet midlertidig/permanent straffet af Google, så blev din forudsigelse til virkelighed…\nMen det er lidt svært at gennemskue, hvorfor alle de ramte databaser, er blevet nedgraderet. Der er ik rigtig nogen fællesnævner, når man kigger ud over dem alle.\nF.eks Jans Bonusninja, som var en af de rigtig gode, er nu pludselig nedgraderet til meget lidt, og det undre i hvertfald mig…\nMorten september 23, 2010 kl. 9:36 pm\nDet er vel ik sket for alle artikeldatabaserne? Det er jo ik en eller to, som er blevet ramt, men 7 eller 8?\nSå mange laver vel ik samme basale fejl?\nDaniel Pedersen september 23, 2010 kl. 9:29 pm\nProblemet er vidst som der er diskuteret på Bonusninja at det er opstået dublicate content, ved at de har lagt artikel ud på artikeldatabasen først for så bagefter at ligge den ud på en anden side.\nKlaus september 28, 2010 kl. 11:31 pm\nDet er lidt spændende og se hvad der sker med artikeldatabaserne. Det er lidt utrolig at Google har valgt at straffe så mange og så hårdt\nLars Meyer oktober 20, 2010 kl. 12:40 am\nAv, jeg læser først dit indlæg her nu efter der er sket denne degradering af de mange artikeldatabaser i DK, hvilket i mine ører virker meget mærkeligt. Ihvertfald set i forhold til hvor mange andre latterlige linkkataloger og spamsider der eksisterer i bedste velgående i google.\nArtikeldatabaserne har vel i sin grundform et koncept som burde kunne holde forevigt, da det blot er en blog med en masse med artikler og links rundt til relevante websites indenfor de emner der skrives om.\nMen problemer er vel, når der skrives for meget i både øst og vest, og linkes rundt til dårlige websites og med masser af duplicate content og for mange links ud i forhold til ind til artikeldatabasen.\nMen mon ikke der opstår nye kvalitets sites, hvor der rent faktisk også er trafik og interesserede besøgende der kommer jævnligt for at se hvad der sker, så det ikke bare bærer præg af at være endnu en linksamling eller selvpromoverende omgang salgs/reklame tekster.\nFx hjemmesider som newz.dk har eksisteret i mange år, og lever jo meget godt af eksterne forfattere, men det er selvfølgelig også styret med hård hånd og alligevel langt fra selvpromovering fra forfatterne, som artikeldatabaserne vel egentligt er.\nMen højst interessant med din forudsigelse her.\nAsker oktober 20, 2010 kl. 8:09 pm\nTror ikke at artikeldatabaserne vil dø så længe linkkatalogerne stadig lever.\nJan Elmar Sørensen oktober 26, 2010 kl. 5:08 pm\nHar skrevet nogle artikler til en artikeldatabase, men det ser ud til at den er blevet straffet af Google.\nSå det er helt sikkert bedre at skrive til forskellige artikeldatabaser, end kun én, som du skriver i dette indlæg.\nJimmy Sigenstrøm oktober 31, 2010 kl. 11:51 am\nUanset om man bruger det bedre link kataloger eller artikeldatabaser, så er det bare en så stor no no at bruge den samme beskrivelse / artikel flere steder.\nMen den straf artikeldatabaserne har fået, er sket på samme grundlag som det skete med en del link kataloger.\n95% af de folk som har enten den ene eller den anden side, sikre sig ikke løbende at der ikke er tale om double content. I en perfekt verden ville det også være fint nok, men der er mange som ikke kontrollere de beskrivelser / artikler som oprettes. Derfor er er opstået double content og denne straf.\nJeg har selv et par link kataloger, hvor jeg løbende checker alle links op mod google og copyscape for netop at sikre mine ikke ryger med i en straffeaktion.\nEmil Blücher Forfatter oktober 31, 2010 kl. 12:18 pm\n@Jimmy Så simpelt er det ikke når vi snakker artikeldatabaserne – her er selv artikledatabaser HELT uden DC også blevet straffet. Flere peger på at det er fordi at de har talt for åbent om at databaserne kun var til for at skaffe linkjuice.\nJimmy Sigenstrøm oktober 31, 2010 kl. 12:59 pm\nEr slet ikke uenige med dig i den teori, da det sikkert også er en af årsagerne.\nSom også har været oppe og vende på Amino. ;o)\nJeg mener dog stadigvæk, at hovedårsagen må uden tvivl være DC.\nOpgaven er så nu at finde de sites som er seriøse, og ikke bare satser på en hurtig indtjening og lukning.\nChristian Kjær november 2, 2010 kl. 1:11 pm\nJeg synes at måtte konstatere at mange af de artikelkataloger – både de gode og dårlige, der blev oprettet henover sommeren, de faktisk er døde igen. Det er ellers en skam, for der var rigtigt mange derude der virkelig havde potentiale. Specielt så jeg nogle med meget korte artikler, jeg synes var rigtigt spændende.\nHvad mon det næste bliver 🙂\nChristopher juli 9, 2011 kl. 3:01 pm\nJeg synes der er et par artikeldatabaser, der klarer sig godt!\nMorten juli 11, 2011 kl. 12:19 am\nFlere af de artikeldatabaser, som fik dødsstødet tidligere, er tilbage i søgeresultaterne… De ligger dog ik så godt, som tidligere, men det kan skyldes mange ting herunder manglende linkbuilding mm.\nMorten Madsen august 23, 2011 kl. 10:28 am\nAt lave en artikeldatabase kun for at give andre linkjuice er også en dum idé. Det handler om at give brugerne det de søger, samtidig med at man kan lægge et diskret link ind, som relatere til artiklen.\nJeg tror simpelthen at grunden til at mange artikeldatabaser blev ramt i sin tid er pga. de alle brugte den samme platform, og de ikke kiggede artiklerne igennem for kvalitet – det hele handlede om kvantitet i stedet for kvalitet, og det gjorde ondt på dem.\nMange artikeldatabaser ér tilbage i søgeresultaterne, men de er langt fra så “stærke” som før, og det er altså bare straffen for at føre sig frem – undskyld jeg siger det.\nMen eksempelvis blev den ene artikeldatabase efter den anden skubbet frem på Amino, som et sted hvor man kunne få sig et “billigt link”. Personligt tror jeg at Google holder øje med steder som Amino for at sikre sig at der ikke sker noget uldent blandt webmastere og nytænkere, som kan “trylle med resultaterne i Google”.\nSom artikeldatabase-ejer vil jeg mene at man ikke skal reklamere med at man kan få et link. Det skal ikke være grundlag for at få forfattere. Jeg synes ALDRIG ejerne af en artikeldatabase skal fortælle “bliv forfatter her, og du kan få et link”.\nLad det ske naturligt, og hvis folk nævner at man kan få et link – så gør dem opmærksom på at det skal relatere til artiklen og artiklen skal være af værdi, og at du ikke bestræber dig på at få forfattere kun pga. de kan få et link, men fordi de har noget at tilbyde læserne.\nDet er i hvert falde min mening.\nGod artikel Emil.\nCasper Schneidereit oktober 14, 2011 kl. 2:13 pm\nJeg smider lige lidt frisk input til debatten. Se her hvordan artikeldatabase.dk blev genindekseret: http://brianbrandt.dk/fredagslinks-uge-40-1590.htm\nMikkel oktober 27, 2011 kl. 2:07 am\nGod artikel, tror at linkkatalogerne er ved at være uddød race, men man der eksistere da enkelte der klarer sig udmærket\nJesper Hansen november 6, 2011 kl. 10:05 pm\nIngen tvivl om at artikeldatabaserne har mistet værdi, men jeg syntes nu stadig er det bestemt kan betale sig at benytte dem. Har lavet en del test hvor jeg splittester, og hver gang oplever jeg fin fremgang via udelukkende danske artikeldatabaser.\nJacob folmand april 27, 2012 kl. 10:49 am\nJeg laver en del SEO, og bruger hertil til stadighed artikeldatabaser – MED stor succes. Det handler bare om at finde de rigtige, hvor der ikke er “spundne” artikler, og hvor artiklerne rent ud faktisk bliver læst igennem, inden de bliver godkendt.\nMickey februar 17, 2013 kl. 9:34 am\nDet ville være ret fedt med en liste over de artikeldatabaser der rent faktisk klarer sig godt.\nJeg bruger personligt rigtig lang tid på, både at skrive artiklerne og bagefter på at finde et godt sted at publicere dem.\nEr der nogle her der har kendskab til en liste eller en hjemmeside der evt. ranker artikeldatabaser?\nmorten november 25, 2014 kl. 6:20 pm\nInteressant indlæg. Bliver spændende at følge lidt med omkring din nye artikel-side Emil.


Gif bekæmper stress | Costume.dk\nEnkelt, men effektfuldt. Er du stresset? Og synes du, at hverdagen virker uoverskuelig? Bliv øjeblikkeligt blive afslappet her, når du ser dette billede bevæge sig\nVi kender allesammen til, at hverdagen kan virke hektisk og uoverskuelig. I disse perioder kan det være ekstra svært at få slappet helt af.\nPå Costume har vi tidligere præsenteret verdens mest afslappende sang samt råd til, hvordan du får en afslappet tilgang til livet.\nNu er turen kommet til en ganske simpel gif, der eftersigende bekæmper stress.\nDen afstressende gif indeholder nemlig en enkel vejrtrækningsøvelse, som beroliger dig med det samme. Effekten skyldes, at åndedrættet er en af de vigtigste kilder til at slappe af i en hektisk hverdag.\nGif'en starter som en lille prik, der bliver til en trekant, som til sidst omsluttes af en firkant. Herefter samler den sig til en ottekant, inden det hele kollapser sig sammen igen til en lille prik og starter forfra.\nIdéen med gif'en er at trække vejret ind, som formerne udvider sig – og omvendt trække vejret ud igen, når de samles.\nSelvom den menneskelige krop er programmeret til at trække vejret, uden at vi selv tænker over det, kan vi i pressede perioder komme til at have en hektisk, kort vejrtrækning, hvilket har en negativ indvirkning på stressniveauet.\nDybe vejrtrækninger, som gif'en fremprovokerer, kræver, at vi bremser op, udvider vores ind- og udåndinger og således bringer mere ilt til vores hjerne og krop, så vi finder ro.\nPrøv den selv lige her:


Smuk natur og landlig elegance på Gran Canaria\nSpil golf på Gran Canaria og overnat på det hyggelige Hotel Cortijo San Ignacio Golf kun få meter fra golfklubben\nNyd naturen og slap af på Hotel Cortijo San Ignacio Golf\nDet hyggelige, landlige Hotel Cortijo San Ignacio har rødder helt tilbage til det 18. århundrede. Hotellet er restaureret, så det i dag fremstår som et elegant og charmerende hotel, som emmer af charme og atmosfære.\nDen tropiske vegetation med hundrede år gamle palmer og den imponerende swimmingpool indbyder til afslapning. Hotellet byder på 16 dobbeltværelser og 2 enkeltværelser, alle med privat badeværelse, hårtørrer, garderobe, tv og safetybox. Fra alle værelser kan du nyde en smuk udsigt over enten terrassen, haven eller golfbanen.\nHotellet stue, der er smukt indrettet med antikke møbler og originale malerier, indbyder til at slappe af, læse, hører musik eller blot at nyde hinandens selskab. Ved siden af stuen finder du galleriet med store vinduer, der giver et smuk lysindfald. Her kan spille kort og brætspil ved det store spillebord, mens du nyder udsigten til haven.\nI spisestuen kan du virkelig nyde godt af det historiske hotels mange smukke detaljer. De fantastiske trælofter og teaktræ gulvet danner rammen om en fantastisk middag, som du sent vil glemme.\nI det imponerende kapel på hotellet afspejler den katolske tro på Gran Canaria og har igennem århundrede været brugt til bryllup, barnedåb og komfirmation for husets beboere.\nFå tilbud fra Hotel Cortijo San Ignacio Golf\nHotel Cortijo San Ignacio Golf ligger midt i et sportsresort med mange søer og gamle palmer. Kun få minutters gang fra hotellet ligger den 18 hullers golfbane, par 72, designet af Blake Stirling og Marco Martin (Global Golf Design), som byder på en fantastisk golfoplevelse både for øvede golfere, men også nybegyndere, der gerne vil forbedre deres spil.\nMeloneras Golf - 30 minutters kørsel på motorvej (49 km)\nMaspalomas Golf - 30 minuttes kørsel på motorvej (43 km)\nSalobre Golf - 35 minutters kørsel på motorvej (58 km)\nAnfi-Tauro Golf - 40 minutters kørsel på motorvej (60 km)\nReal Club de Golf de Las Palmas - 20 minutters kørsel (16 km)\nLæs mere om El Cortijo Club de Campo\nSkrevet den: 06. juni 2019\nSpil efterårsgolf på Fuerteventura\nEasy Birdie Pack Summer 2019 på Jandia Golf, Fuerteventura\nQuinta Da Marinha tilbyder velsmagende startpakke for nybegyndere\nCentro Nacional de Golf i Madrid slutter sig til Toptracer Range revolutionen\nOplev Jim McLeans golfskole på Santander Golf, Madrid


Jeg ved sgu ikke, om jeg er bange for at dø – Ekstra Bladet\n112 15 minutter siden Kvinde er omkommet i brand i lejlighed Anden sport 1 time siden Mester udelukket fra sin sport: Nu er han død Tennis 2 timer siden Chok-exit: Debutant giver storfavorit æg Tæt på 35 minutter siden Dansk krigsveteran ror over Atlanten: Lasses livssyn ændret for altid Boksning 6 minutter siden Det er slut: Dansk topnavn bekræfter karrierestop 112 15 minutter siden Kvinde er omkommet i brand i lejlighed\nLørdag d. 29. aug. 2009 - kl. 09:39\nInterview: Lars Mikkelsen søger - og finder som regel - meningen med de store og små ting i livet. Men om Gud findes, tør han ikke svare på\n- Indimellem tror jeg, det kunne lette min egen tilværelse en del, hvis jeg kunne tro. Men jeg har ikke sådan helt besluttet mig for det ene eller det andet endnu. (Foto: Thomas Lekfeldt )\n'At være eller ikke at være' – det er det spørgsmål, som skuespilleren og Shakespeare-entusiasten Lars Mikkelsen tilsyneladende konstant stiller sig selv. Og hans svar synes at blive det samme hver gang: At være. At være far, at være kompromisløs skuespiller, at være menneske.\nDet er også det spørgsmål, han stiller sig selv i hovedrollen som Martin Vinge i den nye, danske film 'Headhunter', der havde premiere i går. Her bliver han kontaktet af en aldrende industrimagnat, som vil have ham til at finde sin afløser. Men forretningsmandens søn påstår, at faderen er ved at blive senil – så hvad skal Martin Vinge tro?\nSamtidig er hans søn meget syg – og han spørger sig selv, om han kan være der for ham, eller om han ikke kan være der for ham.\nEkstra Bladet mødte den 43-årige skuespiller til en snak om livet og døden – og noget af det midt imellem.\n– Hvordan er dit forhold til din egen far?\n– Det er skam meget godt. Han spillede fodbold med os, og var der for os, da vi var små – og ville gerne have, at vi blev nogle sunde, sociale individer. Dengang havde man ikke råd til hele tiden at gøre de ting, mange gør i dag – tage i biffen og alt det der. Og der var jo ikke noget, der hed Lalandia.\n– Hvilke ting bestræber du dig på ikke at gøre, som din far gjorde?\n– Jeg forholder mig nok til dem på nogenlunde samme måde, som han forholdt sig til mig. Det er de samme ting, der går igen: kærlighed, ansvar, tillid. Tid. Jeg går højere op i, hvordan de er som sociale individer, end hvordan deres boglige færdigheder er.\n– Jeg mener, det er væsentligt at opdrage sine børn til, at der er plads til alle, og at det ikke nødvendigvis handler om at holde fast i sin egen carport. Det tror jeg ikke, man bliver lykkeligere af. Jeg tror, lykken ligger i at favne så mange mennesker som overhovedet muligt.\n– Er du bange for ikke at kunne slå til?\n– Ja, hele tiden i forhold til mine børn. Men jeg tror heller ikke på, at man skal sidde som en høg over dem og holde øje med hver eneste bevægelse, de laver.\n– Det ved jeg sgu ikke. Er jeg det? Nej, så er jeg nok ikke bange for det, når jeg ikke har tænkt over det. Ikke rigtig tror jeg. Jeg vil nok være bange for at dø, før mine børn er kommet ordentligt i vej, og før jeg har set, hvor de skal hen. Men det er altså dig, der skaber angsten lige nu...\n– Er du bange for, at dine nærmeste skal dø?\n– Ja, jeg er vanvittig bange for, at der skal ske mine børn noget som helst. Især i forbindelse med mit ansvar for dem. Hvis man nu f.eks. giver dem lov til at cykle til skole – tænk så, hvis de blev kørt ned lige der, hvor man havde givet dem lov. Så er det jo noget, man selv har skabt.\n– Uha… Det er faktisk noget af det, jeg ligger og slås med. Fordi jeg har svært ved at vedkende mig, at jeg måske tror på noget. Det er mere komfortabelt at være ateist i vores tid, fordi de fleste kun dyrker én gud – og det er mammon. Påstår man noget som helst andet, bliver man jo hånet ud i øjeblikket.\n– Er du bange for at blive forhånet?\n– Ja, jeg tror, angsten for at blive forhånet afholder mig fra overhovedet at komme frem til et svar. På den anden side kan jeg ikke helt frasige mig, at jeg søger en dialog med noget, der er større end mig.\n– Jeg har ikke sådan helt besluttet mig for det ene eller det andet endnu. Men det har altid fascineret mig, når nogen kunne vedkende sig at tro. Jeg tror, der ligger en begavelse skjult i de mennesker, der tror, for os, som har svært ved at tro på os selv.\n– Ville du gerne kunne tro?\n– Indimellem tror jeg, det kunne lette min egen tilværelse en del, hvis jeg kunne tro. Så kunne jeg have en dialog med noget større, i stedet for at tage den med mig selv hele tiden. På den anden side ligger der også noget ansvarsfralæggelse i det, synes jeg. Det er også lidt for nemt.\n– Hvad vil du gerne nå, inden du dør?\n– Jeg vil gerne have mine unger godt i vej. Jeg vil gerne rejse noget mere. Se Skotland og Nordnorge. Og så også måske Afrika. Jeg har det godt nok rigtig skidt med kryb, så det skal jeg lige over.\n– Men jeg prøver at søge ud af landet – i Norden – for at arbejde og for at se, om jeg kan komme til at opleve verden på den måde. Der er ikke noget, der er konkret endnu. Men jeg tror, jeg ville være rigtig sur på mig selv, når jeg sad og var gammel, hvis jeg ikke havde prøvet det.\n– Hvordan er dit forhold til pressen?\n– Det kommer an på, hvilken del af pressen det handler om.\n– Du undgår f.eks. i høj grad de kulørte ugeblade. Hvorfor det?\n– Jeg kan ikke udstå at se mig selv i dem. Jeg kan ikke udstå at være med til at sælge den slags sladder. Simpelthen. Og så har de jo også taget røven på mig flere gange. For at sælge deres blade, skriver de jo hvad som helst.\n– Der var en reklame for Se og Hør på et tidspunkt: 'Der gik vi vist over stregen, på torsdag så gør vi det igen'. Hvad er det for noget at hylde overhovedet? Det er jo netop det, de ikke skal.\n– Men de må gerne skrive, når du laver en ny film eller er med i et nyt teaterstykke… Man må vel tage det sure med det søde?\n– Jeg er i bund og grund fuldstændig ligeglad med den omtale, de sladderblade kan give. Hvis jeg gifter mig med dem, så kan de også skrive, hvad de vil. Hvis jeg siger, at jeg ikke vil have noget med dem at gøre, så kan de heller ikke bare… eller… det kan de jo... Men jeg holder mig for god til at deltage i det.\n– Hvad mener du så om at bruge dit navn og din kunst i forhold til at blande dig i debatten?\n– Det er noget, jeg sådan løbende vurderer, om jeg skal eller ikke skal. Jeg er ambassadør for Red Barnet og prøver at bruge mig selv ind i det, når det er muligt. Men man skal jo passe på, man ikke spreder sig over for mange ting, så folk de siger: 'Nå! Ham igen?' For så giver man faktisk et minus til det, man gerne vil støtte.\n– Hvis du var headhunter i det virkelige liv, og du kunne udskifte en hvilken som helst person i et hvilket som helst job, hvem ville du så udskifte?\n– Wow… Det ved jeg sgu ikke. Jeg ville gerne have en kulturminister, der ville noget. Det har været som at slå i en dyne i ti år. Der har ikke været nogen lydhørhed over for, hvad vi kunstnere ville, eller hvad vi syntes. En, der har visioner på området. Det kunne være fantastisk.\n– Du har spillet politiker, spindoktor, headhunter – folk, der er tæt på magten. Har de roller givet dig en større forståelse af deres arbejde?\n– Jeg har fået en lille indsigt i det. Når vi dramatiserer sådan noget, så giver vi det jo også en på hatten. Men det har gjort mig mere bevidst om, hvor svært det egentlig er at få et budskab ud til vælgerne, fordi der er alle mulige mærkelige hensyn at tage.\n– Hvis du var diktator, hvad ville du så bestemme som det første?\n– Så ville jeg sige: en god milliard til kunsten! Og få det til at blomstre. Det ville da være noget, ikke? Der er indbygget en tvivl og en søgen i kunsten. Og jeg tror, vi som mennesker har et enormt behov for netop at være søgende, tvivlende. Kunsten kan være med til at lære os at være mindre bange – for hinanden, for livet, for os selv. Angst æder jo sjæle op.\nFilm 15. sep. 2009 - kl. 17:44\nMads med indvolde mellem fingrene


JU-LE-FERIE. Ååh, jeg har ventet på denne dag i månedsvis! Hvis man ser bort fra et par eksaminer (og det gør man), så skal jeg intet lave det næste stykke tid andet at ligge absolut vandret og rippe Netflix for alt, de har af julefilm, jeg ikke allerede har set! …Oog måske også lidt dem, jeg allerede har set. Julefilm er til for at blive set igen og igen og igen.\nDet er som om, at julen de sidste par år er begyndt at komme lidt bag på mig, og det irriterer mig, for jeg er ellers verdens største julegris. Jeg elsker de mørke morgener, at Salling er pakket ind som århundredets mest usmagelige julegave, julekalender og den kvalmende mængde af slik, der må indtages. Alligevel er det nu pludselig d. 13. december, og jeg har hverken fået pyntet op, hørt julemusik eller (og det her er det værste) forberedt nogle juleopskrifter til bloggen! Jeg skammer mig og føler, at jeg ikke gør min branche ære. MEN jeg har allerede besluttet, at jeg til næste år tager mig gevaldigt sammen og laver en julekalender til jer. Andet skal sgu ikke hedde sig! Indtil da må I nøjes med opskriften på dadelkugler – og så forsøger jeg at vriste en opskrift på gode æbleskiver ud af min svigermor, så der kan komme lidt julestemning ind på domænet. Sgu.\nOk. Det var lidt om dét. Og nu til dagens opskrift: hjemmelavet grøntsagsbouillon. En ting, som jeg for bare et års tids siden aldrig havde troet, ville være noget, jeg ville komme til at bruge min tid på. Jeg har altid haft en idé om, at det var et langt, møjsommeligt arbejde, som ikke alene var kedeligt, men også højest unødvendigt. Sandheden er dog, at det er nemt, billigt, lækkert og faktisk virkelig hyggeligt at bruge en søndag på. Hvis du er skeptisk, så forestil dig at telefonen ringer. Det er din mor. Hun spørger, hvad du laver. Det svar, hun forventer, er, at du har tømmermænd og lige var på vej ned for at købe chips. Men det, du i virkeligheden svarer, er: “nååeh, mig? Jeg står lige her og koger en fond”. Kan I se det? Alene for at have dén samtale synes jeg, I skal gøre det. Mor, læser du det her? Du må gerne ringe på søndag ved 11-tiden.\nJeg elsker suppe og mener, at det skal spises så ofte som muligt hele året, så fra nu af kan jeg altid være typen, der har hjemmelavet bouillon stående i fryseren. Og altsåøh… Dén type vil man da egentlig gerne være, vil man ikke? Under billederne deler jeg nogle gode råd, man kan følge, hvis man vil igang med bouillon-kogeriet og den opskrift, jeg selv ofte bruger.\nSelv har jeg en date med min dyne, noget varm te og en opfølgning på de afsnit af Ludvig og Julemanden, jeg ved en frygtelig fejltagelse er gået glip af (det er så hårdt at have ferie). Med ønsket om en dejlig decemberdag fyldt med julelys, kalorier og ingen dårlig samvittighed!\nSådan laver du grøntsagsbouillon\nGod bouillon kan laves af mange forskellige grøntsager, men de basisgrøntsager, jeg synes, der altid skal være, er løg, selleri, gulerødder og hvidløg.\nUrter som persille, laurbærblade eller timian giver en god smag – man kan også bruge oregano eller dild. Jeg kan bedst lide, hvis man udvælger 2-3, så smagen ikke bliver for forvirrende.\n3. Hak grøntsagerne\nMan får den bedste bouillon, hvis man hakker sine grøntsager – på den måde er det nemmere at trække smag ud af dem. Man skal dog helst ikke skære dem alt for små, for så bliver de udkogte.\nBouillon kogt på ben bliver ofte bedre, jo længere den koger, men sådan er det ikke med grøntsagsbouillon. Jeg synes helst ikke den skal koge mere end to timer.\n5. Brun eller gril grøntsagerne inden kogning\nInden jeg koger mine grøntsager, kan jeg godt lide at komme dem i ovnen under grill først. Jeg synes, det giver en dybere smag og det giver en dyb, mørk farve, som er super smuk. Dette trin kan dog springes over, hvis det skal gå lidt hurtigere.\n6. Behold skræl og løgskaller\nNår jeg laver bouillon, så lader jeg skrællen sidde på grøntsagerne. Jeg synes, at det giver en dybere smag og især løgskaller giver en god farve til bouillon. Husk dog at sørge for at alle grøntsagerne er helt rene, så der ikke opstår en jord-i-suppe-situation. Hvis man er typen, der har dårlig samvittighed over at smide skrællerne ud, når man har skrællet kartofler eller ordnet løg, så kan man komme dem i en frysepose og have dem liggende i fryseren. Så har man altid grøntsagsrester liggende, man kan koge bouillon på.\n7. Brug de kogte grøntsager bagefter\nJeg har lidt dårlig samvittighed over at smide alle de fine grøntsager ud, så selvom de sommetider er lidt udkogte, kan jeg godt lide at bruge dem til ét eller andet. Hvis man sørger for at fjerne skaller og krydderurter, kan man bagefter bruge dem til en grøntsagsmos eller gemme resterne til en grøntsagsburger eller en tærte.\nEllers er princippet klart: klargør hurtigt nogle grøntsager – lad gerne skræl og løgskaller sidde – og kog i 1-2 timer. Bagefter kommes bouillon i poser eller bøtter, som opbevares i fryseren.\nDenne opskrift ender med ca. 2 liter færdig bouillon.\n3 kartofler (med skræl)\n3 gulerødder (med skræl)\n2 løg (med skal)\n1 rødbede (mest til farve - kan udelades)\nHak alle grøntsagerne i chunky stykker. Giv hvidløgene et tryk med den flade side af en kniv, så de åbner sig. Jeg griller mine grøntsager i ovnen ved højeste varme, indtil de er brune i kanterne, men dette trin kan springes over. Alternativt kan de brunes af på en pande.\nTag grøntsagerne ud af ovnen og kom dem i en stor suppegryde. Tilsæt herefter urterne og koldt vand.\nGiv bouillonen et opkog og skru herefter ned på lav varme. Lad simre i 1-2 timer.\nVent med at hælde i bøtter, indtil bouillonen er helt afkølet. Si den igennem din fineste sigte, så kun den klare væske er tilbage. Opbevar et par dage i køleskabet eller frys det ned - så er der altid bouillon klar, når du skal lave suppe.\n12/13/2016 By Sofie


Citrussyltede mandler med vanilje - Boligglad.nu\nSelvom jeg er ung – føler jeg mig til tider gammel. I gymnasiet blev jeg ofte kaldt husmoderen – & i værtindegave fik jeg engang en syltebog. Jeg elsker at stå i køkkenet, og lave lækre hjemmelavede sager. Nogle af tingene minder om mit barndomshjem – & andre gør bestemt ikke. I sidste uge kastede jeg mig ud i citrussyltede mandler med vanilje. Jeg synes de passer godt til julen. Denne lækre sylte kan bruges til for eksempel: Desserter, morgenmaden & til stærkere oste.\n2 store vaniljestænger (fx fra Tahiti)\n4 økologiske appelsiner (det er vigtigt at de er øko., da skallen skal benyttes)\n3 økologiske citroner (det vigtigt at de er øko.,da skallen skal benyttes)\nHældt på glas\nGiv mandlerne et hurtigt opkog. Derefter skylles mandlerne i iskoldt vand, så skallen bedre slipper. Smut mandlerne. Riv appelsinerne samt citronerne på et fint rivejern (eller brug fx et juliene, hvis dette er mere dig). Pres saften fra citrusfrugterne i en gryde og tilsat skallen. Flæk vaniljestængerne og skrab de vidunderlige korn ud. Put vanilje samt sukker i gryden. Kog massen til det bliver sirupkonsistens.\nSkold i mellemtiden patentglas/sylteglas med kognede vand. Og rens dem evt. efterfølgende med atamon. Put mandlerne op i glasset og hæld den lune masse henover, og luk glasset til.\nNu er det kun om at finde en undskyldning til at få den brugt!\n5. december 2013 at 09:06 · Svar\nMmm tak for den lækker inspiration til en lækresultne tand 🙂 der vil blive kokkereret i mit køkken idag 🙂\n5. december 2013 at 10:06 · Svar\nIh, så dejligt at inspirere andre. Jeg håber du bliver ligeså forelsket i dem, som jeg er 🙂\n← Julen er hjerternes fest\nDecemberstorm må betyde… →


Permakultur Design-Certifikat (PDC) | Permakultur Danmark\nDet er som udgangspunkt en betingelse for at modtage certifikat, at man har fulgt hele kurset. Der er ikke nogen ’eksamen’ ved siden af den fælles fremlæggelse af en gruppebaseret designopgave. Selv om permakultur er baseret på indsigt i dyrkningsmetoder, byggeteknikker, klimaet, organisation og mange andre typer videnskab, er det ikke en konkurrence i paratviden. Målet på, om man har tilegnet sig certifikatkursets pensum, er derimod, om man har ’fanget’ den helhedsforståelse og den designproces, som udgør kernen i permakultur, med de mange tilknyttede designredskaber, som er baseret på en bred vifte af teknisk baggrundsviden.\nNår man har modtaget certifikatet, er man frit stillet til at lave sine egne permakulturprojekter og betegne dem som værende ‘permakultur’. Desuden kan man undervise på permakultur introduktionskurser og andre permakultur relaterede kurser og repræsentere permakulturbevægelsen i øvrigt. Det anbefales at disse aktiviteter er superviseret og godkendt af en diplomholder.\nSe danske diplomholdere her.\nRegler for undervisere på Permakultur Design Certifikat-kurser\nI Nordisk Permakultur Institut, som består af repræsentanter for diplomholdere og bestyrelsesmedlemmer fra Danmark, Sverige og Norge, gælder følgende regler for Permakultur Design-Certifikatet (PDC’et):\nEt Permakultur Design-Certifikat-kursus (PDC-kursus), ved hvilket der udstedes PDC, skal følge de internationale retningslinjer for indholdet på et PDC-kursus, se emnerne ovenfor og PDC Hovedpensum og PDC Pensumtjekliste. Det anbefales at bruge Hovedpensum for at være sikker på bredden af undervisningen. Når du har udfyldt Pensumtjeklisten, skal du sende den tilbage sammen med din undervisningsplan inkl. tidsplan til Uddannelsesudvalget i Permakulturforeningen – uddannelse@permakultur-danmark.dk.\nFor Danmark gælder desuden:\nAt der skal være en diplomholder tilstede som ansvarlig for PDC undervisningen, minimum 72 klokketimer, sammen med en anden underviser, således at der altid er to undervisere i lokalet. Derudover kan der inddrages gæsteundervisere efter behov.\nUdover den ansvarlige diplomholder, skal der som minimum være en anden underviser som har gennemført PDC og permakultur teacher training eller tilsvarende.\nDet forventes, at danske undervisere er registrerede på Permakultur Danmarks hjemmeside forud for kursets afholdelse.\nKurset skal omfatte praktiske og aktive permakultur projekter knyttet til pensum. Som en del heraf inkluderes besøg i lokalområdet i undervisningen.\nVed kursets afslutning udstedes Permakultur Design Certifikatet af den ansvarlige diplomholder med andre undervisere som evt. medunderskrivere. Det er Permakultur Danmark, der udsteder certifikat. De nummererede certifikater fås ved henvendelse til foreningen.\nSom en del af godkendelsen af kurset skal Uddannelsesudvalget se en lektionsplan. Tag udgangspunkt i tjeklisten for undervisere, linket ovenfor.\nDeltagere skal lave et design, normalt som gruppearbejde, som kan godkendes af diplomholder. Designet skal vurderes i forhold til forståelse af etik og principper, brug af process og værktøjer, indhold og form. Det er ikke en eksamen, men en vurdering af om deltageren har opnået en helhedsforståelse af permakultur.\nHvis der udstedes PDC’er på et kursus, hvor kriterierne ikke er overholdt, bliver PDC’erne ikke anset for gyldige i det Nordiske system. Nordisk Instituts kriterier er på højde med kriterierne i de fleste andre systemer, se nogle eksempler her:


Hotel Montbrison - Book billige hoteller | Agoda.com\noplev Montbrison, Montbrison\nLes Parfums de Madeleine is set in Montbrison, 31 km from Saint-Étienne.\nA flat-screen TV is availa\nVery nice room, very clean. Breakfast was a real treat with many freshly prepared fruits.\nMed en praktisk beliggenhed i Montbrison er Le Gil De France et fremragende udgangspunkt for at gå p\nMed en praktisk beliggenhed i Montbrison er Le Gil De France et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Faciliteterne og servicen på Le Gil De France sikrer gæster et behageligt ophold. Dette hotels bedste faciliteter omfatter gratis trådløst internet på alle værelser, reception åben hele døgnet, handicapfaciliteter, parkering, grillfaciliteter. Atmosfæren på Le Gil De France afspejles på hvert eneste værelse. opvarmning, skrivebord, vækkeur, telefon, fjernsyn LCD-/plasmaskærm er blot nogle af de faciliteter der kan findes på ejendommen. Hotellet tilbyder fantastiske faciliteter inklusive have, der vil hjælpe dig med at slappe af efter en begivenhedsrig dag i byen. Med sin idéelle beliggenhed og imponerende faciliteter så vil Le Gil De France opfylde dine behov på mange måder.\nChambre d'Hôtes des Lys er indrettet til både ferie- og forretningsrejsende og ligger idéelt i Montb\nChambre d'Hôtes des Lys er indrettet til både ferie- og forretningsrejsende og ligger idéelt i Montbrison; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Montbrison. Ekspressudtjekning og -indtjekning, grillfaciliteter, restaurant, vaskeri, portner er blot nogle af de faciliteter der adskiller Chambre d'Hôtes des Lys fra andre hoteller i byen. Atmosfæren på Chambre d'Hôtes des Lys afspejles på hvert eneste værelse. aircondition, opvarmning, altan/terrasse, fjernsyn LCD-/plasmaskærm, køleskab er blot nogle af de faciliteter der kan findes på ejendommen. Hotellets spa, massage, have giver dig idéelle muligheder for at slappe af efter en travl dag. Med sin idéelle beliggenhed og imponerende faciliteter så vil Chambre d'Hôtes des Lys opfylde dine behov på mange måder.\nMed en praktisk beliggenhed i Montbrison-Savigneux er Une chambre en ville et fremragende udgangspun\nMed en praktisk beliggenhed i Montbrison-Savigneux er Une chambre en ville et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Montbrison-Savigneux. Hotellet tilbyder gratis trådløst internet på alle værelser, parkering, transportservice for at sikre, at gæsterne nyder deres komfortable ophold så meget som muligt. Som en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, skrivebord, fjernsyn LCD-/plasmaskærm, toiletsager, bruser, der vil glæde selv den mest kvalitetsbevidste gæst. I løbet af dagen kan du nyde den afslappende atmosfære i boblebad, golfbane (inden for 3 km), have. Med sit tilbud om et afslappende og problemfrit ophold hver gang er Une chambre en ville det kloge valg for rejsende til Montbrison-Savigneux.\nSecure parking for motorbikes (inside the garage behind the closed gates).\nBed and breakfast Chambre d'hôtes des Daguets er indrettet til både ferie- og forretningsrejsende og\nBed and breakfast Chambre d'hôtes des Daguets er indrettet til både ferie- og forretningsrejsende og ligger idéelt i Montbrison; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På Bed and breakfast Chambre d'hôtes des Daguets gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. På hotellet kan man nyde et udvalg af førsteklasses faciliteter, som reception åben hele døgnet. Hotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde opvarmning, skrivebord, altan/terrasse, fjernsyn LCD-/plasmaskærm, tekøkken. Dette hotel tilbyder hele rækken af fritidsfaciliteter, blandt andet have, spillerum. Oplev en engageret og professionel service samt det brede udvalg af bekvemmeligheder på Bed and breakfast Chambre d'hôtes des Daguets.\nI was made very welcome and the owners couldn't do enough to make my stay any better.\nInteressante steder i og omkring Montbrison\nCreperie Aude de Bretagne\nMontbrison tilbyder en fremragende base, hvorfra man virkelig indgående kan opleve Montbrisons seværdigheder. Med sine mange oplevelsesværdige attraktioner, vil denne eftertragtede del af byen altid imponere dig. Montbrison er unægtelig en populær feriedestination, som tilbyder en uforglemmelig ferieoplevelse, med sine berømte seværdigheder og udsøgte restauranter. Agoda.com gør det let at finde gode tilbud. Du kan bl.a. finde billige hotelværelser i Montbrison eller ethvert andet område i Montbrison. Du kan se en komplet liste over de bekvemmeligheder, som hotellerne tilbyder og finde det sted, som passer dig bedst. Find de bedste tilbud på hotelophold i Montbrison ved at indtaste dine oplysninger i søgefeltet.\nOplev kvartererne i Montbrison\nHotel Montbrison - De mest populære


Google Maps erstatter retningspilen med et blåt fyr | Androidsis\nFor at gøre det lettere for brugerne at finde rutevejledning har Google opdateret Maps på Android (efter tilføjelse af vejens hastighedsgrænse) med en lille, men interessant justering. Kort viser nu din aktuelle placering med et fyrtårn i blåt, hvilket med større klarhed vil betyde at pege i den nødvendige retning, når vi roterer på os selv ligesom vores smartphone gør.\nFør opdateringen viste Maps din aktuelle placering med en pil, der var til stede foran en prik i blåt. Google præciserer, at fjernelse af pilen vil resultere i lettere målretning. Det nye blå fyr angiver nøjagtigt retningen på din telefon. Hvor meget kortere forlængelsen af fyret, øger retningens præcision, hvorimod hvis den er mere omfattende, kan det betyde, at din telefons kompas midlertidigt kan være ude af kalibrering.\nGoogle deler et simpelt trick for hurtigt at kalibrere enhedens kompas ved at udføre en gestus flere gange i træk som om du tegner en 8. På denne måde vil du sikre dig, at oplysningerne fra GPS eller kompas på din smartphone er korrekte. Du behøver ikke at gennemgå nogen af disse apps for at kalibrere kompasset.\nDenne gest kan udføres når som helst og ikke kun når Google Maps-appen foreslår, at du gør det. Den animerede GIF viser Nå, den rute, du har at gøre med gesten for at tegne som en slags otte lidt langstrakt, indtil du får taget kurverne, der tegner den nederste og øverste del af figuren.\nEt interessant initiativ fra Google, der stadig er på udkig efter en måde at tilbyde en større brugeroplevelse med disse små detaljer, som han normalt integrerer i sine mest anvendte apps rundt om i verden.\nFuld vej til artikel: Androidsis » Android-applikationer » Google Maps på Android erstatter retningspil med et blåt fyrtårn\nSådan forbereder du LG G2 til opdateringen til Android Nougat